3 АВГУСТДАН 18 АВГУСТГА ҚАДАР\nМосква вилоятида жойлашган «Патриот» паркида «АрМИ – 2019» V Халқаро армия ўйинларининг тантанали очилиш маросими бўлиб ўтди.\nУнда Ўзбекистон Республикаси мудофаа вазирининг биринчи ўринбосари, Қуролли Кучлар Бош штаби бошлиғи генерал-майор Павел Эргашев ва Мудофаа вазирлигининг «Алабино» дала-ўқув майдонидаги мусобақаларда қатнашадиган ҳарбий хизматчиларнинг бир гуруҳи иштирок этди. Маросимда Россия Федерацияси мудофаа вазири – армия генерали Сергей Шойгу нутқ сўзлади. Шундан сўнг иштирокчи давлатлар ўз байроқлари остида майдонга чиқиб келишди.\nМаълумот ўрнида айтиш мумкинки, бу йилги армия ўйинларида жами 36 давлат жамоалари иштирок этмоқда. Шунингдек, Франция, АҚШ, Словакия, Туркия ва Мексика давлатлари кузатувчи сифатида қатнашмоқда.\nШу куни «Дўстлар уйи»да Халқаро армия ўйинларида қатнашаётган ҳар бир давлатнинг кўргазмаси бўлиб ўтди. Хусусан, юртимизнинг бой маданий мероси намуналарини ўзида мужассам этган ўзбек миллий либослари, ҳунармандчилик буюмлари меҳмонлар диққат марказида бўлди.\nХалқаро армия ўйинларининг «Дала ошхонаси» йўналишида иштирок этаётган ҳарбий ошпазларимизнинг маҳоратига тантаналарда иштирок этаётган меҳмонлар таҳсин айтди. Ўзбек паловига навбатда турганларнинг охирига етолмай қолдик. Улар қўли ширин ошпазларимизга ўз миннатдорлигини билдирди.\n18 августга қадар давом этадиган мусобақалар дунёнинг 10 давлатида (Озарбайжон, Арманистон, Беларусь, Ҳиндистон, Эрон, Қозоғистон, Хитой, Монголия, Ўзбекистон ва Россия), жами 21 та дала-ўқув майдонида бўлиб ўтмоқда.\nШунқор БЎРИЕВ, Исломжон ҚЎЧҚОРОВ\nМосква вилояти, «Патриот» парки\nҚЎШИН РАЗВЕДКАЧИЛАРИ БАҲСГА КИРИШДИ\nҲиндистоннинг Тар чўлида жойлашган «Жайсалмер» полигонида Халқаро армия ўйинларининг «Қўшинлар разведкаси аълочилари» мусобақасининг илк босқичига қуръа ташланди. Унга кўра, ҳамюртларимиз мазкур босқични бошлаб берадиган бўлди.\nТанловнинг очилиш маросимида Ҳиндистон мудофаа вазири ўринбосари генерал-лейтенант Д. Ахуджа ва Россия мудофаа вазири ўринбосари генерал-лейтенант Юнус-Бек Евкуров иштирок этди. Тунда кечган шартда разведкачиларимиз белгиланган талабларни бажариб, ҳарбий вертолётга чиқиш ва ундан сакраб тушиш машқларини бажаришди.\nМазкур йўналишда бу йил мезбон давлатдан ташқари Россия, Хитой, Арманистон, Қозоғистон, Ўзбекистон ва Белоруссиядан келган разведка жамоалари иштирок этмоқда.\nЎЗБЕКИСТОН ЖАМОАСИ – КУЧЛИ УЧЛИКДА\n«АрМИ – 2019» доирасида Россияда ўтказилаётган «Содиқ дўст» мусобақасида Ўзбекистон терма жамоаси «Дог биатлон» (якка тартибдаги пойга) ва 300 метрли тўсиқлар йўлагидан ўтиш шартлари бўйича кучли учликдан жой олди.\nЭслатиб ўтамиз, 2017 йилда Ўзбекистон терма жамоаси мазкур танловда дебютант сифатида иштирок этишига қарамай якунда 3-ўринни қўлга киритганди. 2018 йилда эса умумжамоа ҳисобида натижаларга эришиш имкони бўлмаган бўлса-да, танловнинг 300 метрли тўсиқлар йўлагидан ўтишда Марказий хизмат итлари питомниги мутахассис ҳарбий хизматчиси Шокир Жўраевнинг «Гита» лақабли хизмат ити 1 дақиқаю 15 сония натижа билан рекорд ўрнатганди. «Гита» 2019 йилда ҳам Ўзбекистон шарафини ҳимоя қилмоқда.\nОлдинда ҳали «Моҳир мерган» ҳамда «Дог биатлон-эстафета» шартлари кутмоқда.\n«ТАНК БИАТЛОНИ»ДА УМУМЖАМОА ҲИСОБИДА БИРИНЧИМИЗ\n«Танк биатлони» мусобақаси борган сари қизғин тус олмоқда. Навбатдаги босқичда ҳам Т-72 Б-3 танкини бошқариш, тўсиқлардан ўтиш, белгиланган нишонларни яксон қилиш ва имкон қадар қисқа муддатда финиш чизиғига етиб келиш вазифаси юклатилди.\nБу гал юртимиз шарафини катта лейтенант Муҳиддин Нуриддинов бошчилигидаги экипаж аъзолари муносиб ҳимоя қилди. Улар аввалги экипажга нисбатан 1.30 дақиқалик фарқ билан финиш чизиғига эртароқ етиб келди. Беллашувда юртдошларимиз умумжамоа ҳисобида ҳамон биринчи ўринда.\n– Мусобақада тезлик жамоа ғалабаси учун энг муҳим жиҳатлардан бири ҳисобланади ва бу тезликни назорат қилиш, тўсиқларга яқинлашган пайт ундан тўғри мақсадда фойдалана олиш ўта масъулиятли иш, – дейди экипаж механик ҳайдовчиси кичик сержант Авазбек Мустафоқулов. – «Танк биатлони» жамоавий мусобақа бўлгани боис унда жипслик, бирдамлик ва аҳиллик муҳим аҳамиятга эга. Мен ишонаманки, мана шу жиҳатларнинг барчаси бизнинг жамоада бор.\nНуфузли мусобақада илк бор иштирок этишига қарамай йигитларимиз бор куч-ғайрати, шижоати, билим ва тажрибасини сафарбар этиб, жаҳон аренасида ўз сўзини айтишга интилмоқда.\nБАЛАНД ЧЎҚҚИЛАРДА ШИДДАТЛИ БАҲСЛАР\n«Эльбрус ҳалқаси» мусобақаси Россия Федерациясининг Кабардин Болқория Республикасида бўлиб ўтмоқда. Унда Ўзбекистон, Россия, Қозоғистон, Ҳиндистон ва Марокко Қироллиги жамоалари ўзаро беллашаётган бўлса, Покистон ва Арманистон вакиллари эса кузатувчи давлатлар сифатида иштирок этяпти.\nВакилларимиз отиш тайёргарлиги бўйича ишончли ҳаракат қилиб, учинчи ўринни қўлга киритди. Россия Федерацияси биринчи, Қозоғистон эса иккинчи ўринни банд этиб турибди. Юртдошларимиз тоғ йўлаги тўсиқлари шартида ҳам учинчи ўринни эгаллаган эди.\n«РЕМБАТ»ЧИЛАРИМИЗ ҲАМ ПЕШҚАДАМ\nРоссия Федерациясининг Омск шаҳрида армия ўйинлари доирасида «РЕМБАТ» – «Энг илғор таъмирлаш ва эвакуация батальони» мусобақаси бўлиб ўтмоқда. Унда иштирок этаётган вакилларимиз якка тартибдаги пойга, ҳарбий техника эстафетаси, отиш тайёргарлиги, жамоа сардорлари беллашуви шартларини бажаришади.\nДастлаб «РЕМБАТ» жамоамиз иккинчи босқич бўйича отиш тайёргарлигидан ўтди. Бунда уларга тенг келадиган рақиб топилмади. «Энг илғор ўқчи» номзоди бўйича шартнома бўйича ҳарбий хизматчи, оддий аскарлар А. Нажмиддинов ва Р. Худойберганов иккинчи ҳамда учинчи ўринларни эгаллашди. Бу номинацияда 4-ўринни ҳам ҳамюртимиз банд этган.\nРейтинг бўйича ҳозирча ўзбекистонлик ҳарбийлар жами 375 балл билан пешқадам. Россия (309 балл) иккинчи ҳамда Конго (202 балл) учинчи ўринда. Олдинда «Ҳарбий техника эстафетаси» ва «Сардорлар беллашуви» каби шартлар турибди.


АБУ МАНСУР АЛ-МОТУРИДИЙ (870-944) – Imom Buxoriy xalqaro ilmiy-tadqiqot markazi\nHome / АЛЛОМАЛАР / АБУ МАНСУР АЛ-МОТУРИДИЙ (870-944)\n24/01/2020\tАЛЛОМАЛАР 118 кўрилган\nАбу Мансур ал-Мотуридий сунний эътиқодидаги икки йирик оқимлардан бири бўлмиш Мотуридийа оқимининг асосчиларидан ҳисобланади.\nУнинг ҳаёти ҳақида маълумотлар жуда оздир. Тўлиқ номи Абу Мансур Муҳаммад ибн Муҳаммад ибн Маҳмуд ал-Ҳанафий ал-Мотуридий ас-Самарқандийдир. Буюк калом имоми ва фиқҳ олими асли Самарқанднинг Мотурид қишлоғидан (ҳозирги Жомбой туманида жойлашган) бўлиб, унинг тахаллуси шу қишлоққа нисбатан олингандир. Абу Мансур ал-Мотуридий дастлабки таълимни шу қишлоқда олиб, кейинчалик Мовароуннаҳрнинг ўша даврдаги диний ва маърифий маркази бўлган Самарқандда давом эттиради.\nАл-Мотуридий яшаган давр Сомонийлар ҳукмронлик қилган даврга тўғри келади. Самарқанд дастлаб бу давлатнинг пойтахти бўлиб, сўнгра IX асрнинг охиридан бошлаб пойтахт Бухорога кўчирилди. Бироқ ўша вақтда ҳам Самарқанд Бухоро билан бир қаторда Мовароуннаҳрнинг иқтисодий-маданий маркази бўлиб қолаверди.\nАбу Мансур ал-Мотуридий туғилган йили ҳақида аниқ маълумотлар йўқ. У Самарқандда 944—945 йилда вафот этган ва шаҳар чеккасидаги Чокардиза деган қабристонга кўмилган.\nБаъзи манбаларда унинг Самарқанддаги ал-Айозий мадрасасида таълим олгани қайд этилган. Ал-Мотуридий Абу Бакр Аҳмад ал-Жузжоний, Абу Наср Аҳмад ал-Ийодий, Имом Аъзам мазҳабидаги буюк олим Наср ибн Йаҳйо ал-Балхий, Муҳаммад ибн ал-Фадл кабиларни ўзининг устози, деб билган.\nАл-Мотуридий фиқҳ ва калом масалалари билан қизиқиб, Ҳанафия мазҳаби олимларидан дарс олиб ўз билимини оширади. Шу вақт давомида кўплаб машҳур фақиҳлар ва муҳаддислар билан мулоқотда бўлган ва мунозаралар қилган. Бутун умри давомида шу соҳага оид асарлар ёзиб қолдирган. Маҳмуд ибн Сулаймон ал-Кафавийнинг (вафоти 1582 йил) «Катоиб ул-аълом ал-ахёр фи табоқот ва машаойих мазаҳаб ан-Нуъмон» («Нуъмон мазҳабига мансуб бўлган таниқли аллома фақиҳлар ва шайхлар ҳақидаги китоб») номли китобида ал-Мотуридий ва унинг асарлари ҳақида айрим маълумотлар берилади. Масалан, қуйидаги асарлари номлари келтирилган: «КитабитТавҳид» («Аллоҳни якка билиш китоби»), «Китаб Мақомат», «Китаб рад авомил лил адила лил кабий» («Каъбий залолатларининг бошланишини рад қилишга бағишланган китоб»), «Китаб байон ва ҳум ул-муътазила» («Муътазила ғавғолари ва ундан қўрқмаслик ҳақидаги китоб баёни»), «Китаб Таъвилот ал-Қуръон» («Куръон таъвили китоби»).\nБу ал-Мотуридийнинг «Таъвилот аҳли сунна» ёки бошқа бир номи «Таъвилот ал-Қуръон» деб номланади. Ал-Мотуридий бу асарида сунний ақидага (таъвилда) зид қарашларни рад қилишга ҳаракат қилади ва Абу Ҳанифанинг қарашларига суянган ҳолда иш кўради. Бу асар Ўзбекистон Республикаси Фанлар Академиясининг Абу Райҳон Беруний номидаги Шарқшунослик институти фондида сақланади. «Таъвилот»нинг биринчи жилди Қоҳирада 1971 йилда Иброҳим Авадайн ва ас-Саид Авадайнлар томонидан нашр этилган.\nШулардан бири Аловуддин Абу Бакр Муҳаммад ибн Аҳмад ас-Самарқандийнинг шарҳидир. У «Шарҳ таъвилот аҳлис-сунна» деб номланиб, ЎзР ФАнинг Беруний номидаги Шарқшунослик институти фондида бу асарни иккита нусхаси сақланади.\nАл-Мотуридий нафақат фиқҳ, калом илмига оид, балки бошқа фанларга оид асарлар ҳам ёзган, деб айтиш мумкин. ЎзР ФАнинг Беруний номидаги Шарқшунослик институти фондида сақланаётган ал-Мотуридийнинг овчиликка оид асари бунга далил бўлади. Бу асарнинг бир қўлёзма нусхаси «Рисола жонвор дорий» («Жонворларга оид рисола») деб номланган бўлиб, унда овчи қушларни боқиш ҳақида фикр юритилади. Бу асарда овчи бургутларнинг ҳар хил зотлари, уларнинг ташқи кўринишлари, озиқлантириш, овга яроқлилиги билан бир қаторда кўпайтириш, изи ва чатиштириш усуллари каби масалалар ҳақида гап боради.\nШовосил ЗИЁДОВ – т.ф.н., доцент,\nҲАДИС ИЛМИ АРБОБЛАРИДАН БИРИ – ИМОМ АБУ ИСО ТЕРМИЗИЙ\nҲадис (الحديث) – яъни: жаноб пайғамбаримиз Муҳаммад (с.а.в.) нинг айтган сўзлари ва қилган амаллари тўғрисида …\nАлишер Навоий тижорат аҳли тўғрисида


Home Page > > Ўзбекистонликлар йил охирида энг кўп қидирган смартфонлар маълум\nЯндекс компанияси матбуот хизмати ўзбекистонликларнинг 2017 йилнинг ноябрь охири – декабрь бошидаги мобиль телефонлар бўйича сўровларини таҳлил қилиб чиқди. Қидирув тизими статистикасига кўра, Ўзбекистон фуқаролари йил охирида Яндексда кўпроқ Samsung Galaxy S8’ни излашган. Иккинчи ўринни Ўзбекистонда 2017 йилда энг сотилувчи смартфон - Xiaomi Redmi 4X эгаллади. Шунингдек Жанубий Корея компаниясининг нисбатан эскироқ моделларига қизиқиш ошди, хусусан, Samsung Galaxy S7’га, шунингдек iPhone 7 кўпчиликнинг эътиборини ўзига тортган.\nЎзбекистон фуқаролари Яндексда энг кўп қидирган смартфонлар ўнталиги:\n10. iPhone 5s.\nКўрилганлар сони: 3382


Сардор Рашидов: “Манчестер Сити”да шароит қандай бўлса, “Ал-Жазира”да ҳам худди шундай. Чунки уларнинг хўжайини бир\n9 июль, 2017, 18:25 1983 0\nАввалроқ Ўзбекистон миллий жамоаси ярим ҳимоячиси Сардор Рашидов фаолиятини БАА пролигасида давом эттириши ҳақида хабар берган эдик. Футболчи ушбу мамлакатнинг етакчи клубларидан бири - «Ал-Жазира» билан шартнома тузди.\nКелишув 2 йилга мўлжалланган. Маълумот учун айтиш керак, «Жазира» шу йил декабрь ойида Клублар ўртасидаги жаҳон чемпионатида иштирок этади. Айнан шу ҳолат ҳам Рашидовнинг ушбу жамоа таклифини қабул қилишида муҳим омил бўлиб хизмат қилди.\nҚолаверса, Қатарнинг икки клуби бирлашиши натижасида Сардор ўйнаган «Ал-Жаиш» фаолиятини тўхтатганди. Аслида ҳамюртимиз кўплаб жамоалардан чорлов олди ва якунда айнан «Ал-Жазира» либосини кийишни маъқул кўрди. Биз дам олиш кунлари Сардор билан боғланиб, айни мавзу юзасидан интервью олдик.\nСардор, аввало, «Ал-Жазира» жамоаси билан шартнома тузганингиз сабаб, табриклаймиз. Хўш, бу вариант қандай юзага келди?\n- «Ал-Жазира» бош мураббийи ва шахсан клуб президенти мени жамоа сафида кўришни исташди. Бу биринчи қадамни ташлашимда муҳим омил бўлди. Қолаверса, «Ал-Жазира»нинг Клублар ўртасидаги жаҳон чемпионатида қатнашиши ҳам танлов бўйича бир тўхтамга келишимни осонлаштирди. Чунончи, салоҳиятимни дунёсининг гранд клубларига қарши ўйинларда синаб кўриш хоҳиши кучлилик қилди. Умуман, бунинг вақти ҳам келганди. Яна бир томони, «Ал-Жазира» якунланган мавсум БАА чемпионати ғолибига айланди. Хуллас, ҳаммаси бир бўлиб, БАА клуби таклифини қабул қилдим. Бундан бағоят хурсандман, албатта.\nБилишимизча, олдингизда бошқа вариантлар ҳам бор эди. Дейлик, Қатар клубларидан ҳам таклиф олганингиз ҳақида ўқидик? Уларни ҳам кўриб чиққандирсиз...\n- Йўқ, очиғи, Қатарда қолишни истамадим. Зеро, фаолиятимда бурилиш ясашни хоҳладим. Агар Юлдузлар лигасида қолганимда, ҳозирги имкониятга эга бўлмасдим. Оддий айтганда, ўзимни бошқа чемпионатда синаб кўриш истаги баландроқ бўлди.\nУмуман, «Ал-Жаиш»нинг бошқа клуб билан бирлаштириш қарорини қандай қабул қилишди?\n- Қатарнинг 2та етакчи клубини бирлаштириш ғояси мамлакат футбол федерациясидан чиққани аниқ. Шахсий фикрим, бу унчалик тўғри қарор бўлмади. Ҳар ҳолда, бирлашишда маъно кўрмаяпман. Чунончи, «Ал-Жаиш» ОЧЛда муваффақиятли иштирок этадиган Қатар клубларидан бири эди.\nМиллий федерациянинг ушбу қарори билан чемпионатдаги рақобатга ҳам маълум даражада путур етади, менимча. Ахир «Жаиш» чемпионлик учун кураш олиб борадиган 3-4та жамоа қаторида гавдаланаётганди. Энди эса «Ал-Садд» ва янги тузилган жамоа қолди, холос. Хулосам шуки, бу қарор Юлдузлар лигаси савияси пасайишига олиб келади. Шу боис ҳам, Қатарда қолиш вариантига ижобий қарамадим.\nШунингдек, БААнинг яна бир клуби - «Ал-Айн»дан ҳам таклиф олганингизни эшитгандик. Айтишларича, шахсан Умар Абдулраҳмон сизни ўз жамоаси сафида кўришни истаган экан.\n- Ҳа, бу тўғри маълумот ва уни тасдиқлайман. Билишимча, айнан Умар Абдулраҳмон клуб раҳбарларига мени харид қилишни тавсия этган ва улар номзодимга қизиқиб қарашган. Лекин «Ал-Айн» келаси мавсум ОЧЛда қатнашмайди. Зеро, жамоа БАА чемпионатида атиги 4-ўринни эгаллади.\nСардор Рашидов БАА чемпиони аъзосига айланди (ФОТО)\n«Ал-Жазира» билан тузилган 2 йиллик шартномангиз бандлари ҳақида маълумот бера оласизми? Унинг молиявий жиҳатлари «Ал-Жаиш»никидан яхшироқми?\n- Албатта ижобий томонга ўзгариш бор. Шунинг учун таклифни қабул қилишда ортиқча иккиланмадим.\n«Ал-Жаиш»да 10-рақам остида ўйнадингиз. «Ал-Жазира»да ҳам «10»ни танлайсизми ёки...?\n- Афсуски, клубда бу рақамнинг эгаси бор экан - Муборак Буссуфа. Бу футболчи «Анжи»да Одил Аҳмедов билан бирга ўйнаган эди. Дарвоқе, мен билан бирга машҳур Лассана Диарра ҳам «Жазира» аъзосига айланди.\nХўш, ўзингизга рақам танладингизми?\n- Ҳозирча йўқ. Очиғи, рақамнинг алоҳида аҳамияти бўлмаса керак.\nКлуб таркибига қачон қўшиласиз?\n- 14 июль куни.\nДемак, «Жазира» билан ҳали тўлиқ танишмагансиз. Жамоа қароргоҳи, стадиони...\n- «Ал-Жазира» базаси масаласида қандайдир шубҳага ўрин йўқ. «Манчестер Сити»да қандай шароит яратилган бўлса, «Жазира»да ҳам худди шундай. Чунки клуб айнан «Манчестер Сити» хўжайинига тегишли.\nАлоҳида уй ажратишдими?\n- Бу масалани БААга боргандан кейин ҳал қиламиз.\nБош мураббийнинг сиздан умиди катта экан. У билан гаплашдингизми?\n- Ҳали улгурмадим. Ҳозирда мураббий таътилда. Дубайга боргач, албатта, алоҳида гаплашиб оламиз.\nАраб диёрида сизни Криштиану Роналдуга ўхшатишади. Бунга қандай қарайсиз?\n- Шундай таққослашларни эшитиш ёқимли. Лекин футболчи аввало, ўз номи ва ўйин услубига эга бўлиши лозим. Хуллас, мен айнан шуни истайман.\nРоналдунинг «Реал»дан кетиши ҳақида хабарлар урчиди. Сиз бунга ишонасизми ёки ҳаммаси оддий гап-сўз, шов-шув кўтаришмикан?\n- Ким билади, балки ҳақиқатдир. Испаниядаги солиқ тизимидан нафақат Роналду, балки Месси ҳам азият чекаётгани ҳақида ўқияпмиз. Шу сабаблими, Криштиану чиндан ҳам, клубини алмаштирмоқчидир. Менга қолса, унинг «Реал»дан кетмагани яхши. Ахир шундай тақдирда Клублар ўртасидаги жаҳон чемпионатида у билан тўқнаш келишим мумкин.


ИЖОД ЗИЁСИ – Jahon adabiyoti\nМайсаларга аста солиб из,\nУмр йўлинг битди, қаҳрамон!\nШуҳрат-шонинг энди бошланур.\nСен озодлик берган муқаддас\nВатанингнинг куйида мағрур\nЯшар сенинг жасоратинг ҳам\nВа улуғвор салобатинг ҳам.\nТилга олсак номингни жангда\nДушман ваҳм, даҳшатга тушар,\nҚаҳрамоннинг шонли ўлимин\nҚизлар қўшиқ қилиб айтишар.\nКўзларда ёш бўлмас, ёш, фақат,\nПок руҳингга бўлур ҳақорат.\nХалқинг эркин оларкан нафас\nУнутолмас сени мутлақо.\nҲалок бўлдинг! Қонинг ердамас\nОқар бизнинг томирда, аммо\nСенинг қудрат, ғалабанг ҳар он\nҚалбимизга бўлгуси дармон.\nИстамайман мажнунтол каби\nБотқоқликда чиришни мутлоқ.\nҚани энди, чинор бўлсаму\nКуйдирса ҳам розиман чақмоқ.\nМен ўт бўлсам, сув қучоғида\nОла берсин бақалар роҳат.\nЮксакликка қилолмай парвоз\nВақирлашса яралган фақат.\nОташ, қалбим туғёни сенсан!\nОнлар бўлди баъзан музладим.\nҚақшатса ҳам совуқ қалбимда –\nБир аланга доим гурлади.\nМенинг қайноқ эҳтиросимга\nСен ҳам ёниб жавоб бер, эй қиз!\nМенга совуқ пуркар экансан\nКўзларимдан йўқол ўша кез.\nМайхонага май қўй! Майингга\nЗаррача сув қўшсанг, эй шайтон.\nМай косангни отмай юзингга\nЕрга отиб қиламан яксон.\nЯшаш учун ўтли ҳислару\nШароб кайфи ҳамиша даркор.\nУнутибман бир нарсани мен –\nЯшаб бўлмас қўшиқсиз зинҳор!\nКуйланг, ўтли қўшиқларин сиз!\nҚўшиғингиз қалбга ўт солсин.\nКуйиб-ёниб айтмаган кўнгил\nҚўшиқлари бўғзида қолсин!\nИстамайман – мажнунтол каби\nМен истайман чинор бўлмоқни\nБулут танклари каби гулдурос солиб,\nБўрон дов-дарахтни қулатиб ўтди.\nСокин, мовий қўллар ногоҳ қўзғалиб,\nБош уриб қирғоққа, кўпириб кетди.\nАммо бугун яна сокин теварак,\nСувлар жимирлайди, зумраддек осмон.\nКечаги сурон-у бугунги жимлик\nСеҳри бир дам сени қилади ҳайрон…\nКафтдек текис, сокин замин қалбига\nАгар солиб кўрсанг бир нафас қулоқ,\nБўрон сўнгидаги бу сокинликда\nНедир яралмоғин сезасан шу чоқ.\nКўз олдимда баҳор, сен онагинам…–\nСен ёш аёл эдинг, мен мурғак гўдак.\nТиззангга юзимни қўйганимча ман\nҚўшиғингни тинглаб кетардим мудраб.\nСен эса ишингни тўхтатмай сира,\nУрчуқнинг бир текис кўйига қўшиб,\nАйиқча ҳақида куйлардинг менга –\nҚўшиғинг тинглардим юрагим жўшиб.\nБаҳор чоғидаги тип-тиниқ кўлда\nЯлт-юлт товлангандек балиқ тангаси,\nСенинг ҳам ёқимтой, илиқ сўзингдан\nКеларди ўрмоннинг муаттар иси.\nАшуланг жарангдор ва майин эди,\nЎртарди дилингни қандайдир қайғу,\nАйиқчамас, гўё сенинг болангни\nОқизиб кетгандек туюларди сув.\nСен нега йиғлаяпсан?\nАхир, сенинг отанг бор, онанг бор.\nМен аллақачон отамдан ҳам, онамдан ҳам\nСен эмас, мен йиғлашим керак.\nСенинг акаларинг, опаларинг бор,\nҲаммаси сени севади, ёмон гапирмайди.\nМенинг-чи, неча марта дўстларим хиёнат қилганди,\nменинг душманларим бор,\nМен йиғлашим керак.\nСен уруш даҳшатини, одамларнинг қандай\nҚанча дўстларим у ерларда қолиб кетишган,\nМен йиғласам арзийди.\nСенга ҳеч ким бўҳтон ҳам қилмайди,\nСен ҳали ёлғон нималигини билмайсан, қалбинг пок.\nСен ухлаганингда ҳеч ким сени безовта қилмайди,\nГапларимни тинглаб набирам, деди\n“Буважон, сен ҳаммасини бошдан кечириб бўлдинг,\nМенинг бошимда ҳали булар турибди,\nСен айтганингдек, ёлғон, хиёнат, уруш яна\nБуважон, сен шундай қилгинки,


National Geographic журнали қулаётган қушлар водийси, ақлбовар қилмас сароблар макони, ғалати ерости йўллари тармоғи ва саёҳатчининг асабини яхшигина эговлаши мумкин бўлган яна етти қизиқарли жойнинг рўйхатини тузди.\n1. Шэньси вилоятидаги шаршара (Хитой)\nБу шаршара ҳозирга қадар ечилмаган табиат тилсимидир. Қишда, ҳаво ҳарорати Цельсий бўйича 30 даража совуқ бўлган вақтда музламайдиган шаршара 25 йилда бир марта — ёз чилласида тўсатдан музлаб қолади.\n2. Жатинга водийси (Ҳиндистон)\nҲиндистоннинг Ассам штатидаги Жатинга водийсида ёзнинг сўнгги кунларида ғайритабиий ҳодисалар юз беради. Бу ерга ярим кечаси қарийб ҳушсиз ҳолдаги қушлар тўдаси учиб келиб, шу қадар пастлайдики, аҳоли уларни оддий таёқлар билан уриб тушириб, пишириш учун оловга ташлайди. Орнитологлар бу ҳодиса сабабини тушунтириб беролмаяпти, маҳаллий аҳоли эса буни тангрининг туҳфаси, деб ҳисоблайди.\n3. Ўлим водийси (АҚШ)\nБу ерда ғалати судралувчи тошларни кузатиш мумкин, лекин ҳеч ким бу тошлар нима сабабдан судралаётганини тушунтириб беролмайди. Шунингдек, айнан Ўлим водийсида Шимолий Америкадаги энг юқори ҳаво ҳарорати (Цельсий бўйича 57 даража иссиқ) қайд этилган. Бундан ташқари, «ўзга сайёраларнинг манзаралари»ни томоша қилиш учун ҳам бу ерга сафар қилса бўлади — Голливуднинг «бошқа дунёлар» ҳақидаги фильмлари, кўпинча, шу ерда суратга олинади.\n4. Ниидзима ороли (Япония)\nТокиодан 970 километр узоқликда, океан ўртасида кичик бир орол бор. Қизиқ томони, орол 2013 йил 20 ноябрь куни пайдо бўлган. Ушбу ҳодиса камерага ёзиб олинган — соҳил қўриқлаш хизмати сувдан отилаётган вулқонни видеога олган. Вулқон сув остида яшириниш ўрнига, ўсишда давом этди ва бугунги кунда Бонин ороллари тизмасининг тўлақонли аъзоси ҳисобланади.\n5. Патомский кратери (Россия)\nИркуцк вилоятидаги Патомский кратери Россиядаги энг сирли объектлардан бири ҳисобланади. Бу ерга 1960 йиллардан бери кўплаб илмий экспедициялар уюштирилган бўлса-да, ноодатий конус кўринишидаги ҳалқали тузилманинг келиб чиқиши тўла очиб берилмаган. Ҳозирча икки тахмин бор — кратер ғайриоддий магматик жараёнлар ёки метеорит тушиши оқибатида юзага келган. Геологик топилманинг ёши 500 йилга тенг, деб тахмин қилинади.\n6. Франгокастелло қасри (Греция)\nКрит оролидаги Франгокастелло қасрида Ер юзидаги ягона ҳужжатлаштирилган хроносароб кузатилади. Ёзнинг бошида, кун эндигина ёришаётганида оммавий жанг саҳнасини кузатган гувоҳлар кўплаб топилади — баъзилар шу қадар таъсирланиб кетганки, ҳатто қуролларнинг жаранглаши ва жангчиларнинг бақиришларини ҳам эшитганини айтади. Иккинчи Жаҳон урушида немис аскарлари ушбу саробга қарата, қўрққанидан, ўт очгани ҳақида гап-сўзлар бор.\n7. Медведица тизмаси (Россия)\nРоссиянинг Волгоград вилоятидаги унча катта бўлмаган тепаликлар тизмасида мунтазам равишда сирли табиат ҳодисалари юз бериб туради. Шар чақнашлари, дарахт пояларининг қийшайиб кетиши — бу ерда кузатиладиган ғайриоддий ҳодисаларнинг бир қисми, холос. Бундан ташқари, Медведица тизмаси остида сирли ерости йўллари мавжуд. Маҳаллий аҳоли буни ҳукуматнинг махфий базаси, қадимий тамаддун излари ва ҳатто транспорт тармоғи ҳам, деб тахмин қилади. Олимлар эса бу борада ҳозирча бирор жўяли фикр айта олмаяпти.\n8. Қора бамбук жарлиги (Хитой)\nМазкур хушманзара жойда кўплаб одамлар ҳалок бўлган ва йўқолган, деб тахмин қилинади: биргина ХХ асрнинг ўзида бу ерда 300 га яқин одам бедарак йўқолган, самолёт ҳалокатга учраган, хариташунослар ва ўрмон назоратчиларининг гуруҳлари изсиз ғойиб бўлган. Олимлар бу ҳодисаларнинг асосий сабабини ҳалигача аниқлай олган эмас.\n9. Скелетлар соҳили (Намибия)\nНамиб саҳроси денгиз билан тўқнашадиган жой мана шундай қўрқинчли ном билан аталади — соҳил ва саёзликлар ҳам замонавий, ҳам қадимий денгизларнинг қолдиқлари билан тўлиб-тошган. Доимий туман, улкан сувости қоялари ва тез-тез юз бериб турадиган бўронлар денгизчилар учун энг хавфли вазиятларни юзага келтиради. Бу ерда юз берган кема ҳалокатларида омон қолганлар деярли бўлмаган.\n10. Тош мақбаралар (Рокния, Корея, Индонезия, Исроил, Португалия, Скандинавия, Россия)\nҚадимшуносларнинг фикрича, қачонлардир бу тош ёдгорликлар қадимги коҳинларнинг қурбонлик келтирадиган жойи сифатида хизмат қилган. Бир қарашда уларнинг ҳеч қандай ўзига хослиги йўқдек, бироқ бир-бирига ўхшаш бундай тош мақбаралар деярли бир вақтнинг ўзида дунёнинг турли бурчакларида қурилгани ҳам қўрқитади, ҳам ўзига жалб қилади.


Украина терма жамоаси ҳужумчиси мамлакатда футбол ўлиб бораётганини айтди » Скачать музыку бесплатно новинки музыки 2016-2017\nКомментариев: 0 Просмотров: 238 Дата: 8-03-2016, 16:04 Украина терма жамоасига номзод футболчи, Днепропетровскнинг "Днепр" жамоаси ҳужумчиси Роман Зозуля "Футбол Арена" нашрига берган интервьюсида мамлакатда спортга эътибор жуда паст даражада экани ҳақида айтиб ўтди. У Украинада спорт аста-секинлик билан ўлаётгани ҳақида айтган. "Нафақат регби, буни айтиш оғир, ҳатто футбол ҳам кўз ўнгимизда ўлиб бормоқда", дейди Зозуля. У ўзининг Днепропетровскдаги регби жамоасига моддий ёрдам кўрсатганини изоҳлар экан, номи сир сақланган бу жамоадаги дўстлари 5 йилдан буён ҳомийсиз қийин аҳволда қолаётганини айтиб ўтган. 2 март куни Украина Футбол федерацияси ижроий қўмитаси раҳбари Артем Франков УЕФА "Днепр"ни 1 йилга халқаро турнирлардан четлатгани ҳақида маълум қилди. Бунинг сабаби сифатида жамоа собиқ бош мураббий Хуанде Рамос ҳамда унинг ёрдамчисидан бўлган қарзларини тўламагани келтирилган. УЕФА бу маълумотга расман муносабат билдирмаган. - деб хабар бермоқда Stadion.uz нашри.


Кобулда содир этилган портлаш оқибатида 3 киши ҳалок бўлди\n00:34 / 29.09.2017\n28 сентябрда Афғонистон пойтахти Кобулда портлаш содир этилди. Дастлабки маълумотларга кўра, маҳаллий вақт билан соат 18:00ларда шаҳарнинг туманларидан бирида полиция машинасига магнит ёрдамида маҳкамланган портловчи қурилма портлаган.\nОхирги маълумотларга кўра, портлаш оқибатида 3 киши, жумладан икки полициячи ҳалок бўлган. Бундан ташқари, 16 нафар маҳаллий фуқаро турли оғирликдаги тан жароҳатлари олган, деб хабар бермоқда Афғонистон ички ишлар вазирлиги вакили Нажиб Донишга иқтибос келтирган ҳолда 1TV телеканали.\nБу ҳужум учун жавобгарликни ҳозирча ҳеч ким ўз зиммасига олмаган.\nБундан аввалроқ ҳам Кобулда стадиондаги ўтказиш-текшириш пунктида портлаш содир бўлганди. Бу ерда крикет бўйича учрашув бўлиб ўтаётган вақтда террорчи-худкуш ўзини портлатган. Бу ҳужум оқибатида 2 киши ҳалок бўлганди.\nИстанбул ва Кобулни боғловчи йўналиш очилди\n00:35 / 23.05.2018


Жиззахда уч кишидан иборат оила ис газидан заҳарланди - UzNews.uz\nЗаҳарланиш оқибатида эркак воқеа жойида вафот этган, унинг аёли ва фарзанди эса касалхонага ётқизилган.\nБош прокуратура хабарига кўра, 15 ноябрь куни тахминан соат 14:30да Дўстлик тумани, Ғ.Ғуломов маҳалласида яшаган Р.Р., турмуш ўртоғи У.Р. ҳамда фарзанди Ш.Р. уйнинг ошхонасига ўрнатилган газ плитасидан чиққан ис газидан заҳарланган.\nҲодиса оқибатида Р.Р. воқеа жойида вафот этган, унинг аёли ва фарзанди шифохонага ётқизилган.


Kutubxona - Asror Allayorov. Qizil tosh (hikoya) / Kiril\nSiz shu sahifadasiz: Asror Allayorov. Qizil tosh (hikoya) / Kiril\nМуаллифАсрор Аллаёров Асар номиҚизил тош (ҳикоя)\nТуркумларКутубхона  Xалқлар - Ўзбек/мустақиллик адабиёти Бўлимлар - Миллий адабиёт  Муаллифлар - Асрор Аллаёров  Услуб - Наср Шакл - Ҳикоялар Ёзув - Кирил\nТилЎзб Ҳажм7KBБезатишUzgen (admin@kutubxona.com) Қўшилган2011/11/14 Манбаhttp://www.ziyouz.com/index...\nНашр белгилари«Ёшлик» журналининг 2011-йил, 4-сонидан олинди.iPad асбоблари\nҚизил тош (ҳикоя)\nLotin yozuvda Асрор Аллаёров\nШиринлик олиб келишга кетаётган ота, қизил тош ва бахтли одамлар. Ўн олти ёшли қизнинг қўлида гир айланаётган думалоқ тош унга узоқ вақтдан буён тикилиб турган кўзлар ана шу азалий маънони қайта-қайта идрок этишига имкон туғдирарди. Нуриянинг маҳзун ва тантанавор кулгуси қизил тошнинг бежирим қирраларига урилганча қотиб қолди. У отаси билан илк бор бу ерга келганини яхши эслайди. Ўшанда тўққиз ёшда эди.\n– Сен шу ерда ўтириб тур, мен сенга ширинлик олиб келаман, – деганди отаси.\nШундан сўнг ҳовлидаги болаларни тартибга чақираётган пешонаси бўртиб чиққан аллақандай аёл билан отаси узоқ гаплашганини кузатиб турди. Қизалоқ кун ботгунча кутди. Кейин ҳаммасини тушунди.\nНурия меҳрибонлик уйининг ҳовлисида Стендалнинг қалин жилдли китобларидан бирини ўқиркан, беихтиёр қўлидаги тош унинг ичига юмалаб тушиб кетди. Қизалоқ ҳозиргина ўзини ҳайратга солган ёрқин бир фикрни таҳлил этиш мақсадида бироз тин олишга қарор қилдию тошни кафтига қўйди. Гир айланаётган тош энг кичик бармоғининг бошланиш ерига келиб тўхтади. У кафтидаги чизиқларни диққат билан кузатар экан, Стендал қаҳрамони томонидан айтилган ғоят қизиқарли фикрни эсдан чиқарди. Ногоҳ тошнинг кафтдаги охирги чизиққа туташган нуқтасида сирли аланга учқунларини кўрди. Қизалоқ умри бино бўлиб бунақа кучли алангага дуч келмаганди. У миясига урилган дастлабки фикрдан сесканиб кетди. Унинг наздида бу чинакамига даҳшат эди.\nНурия дарвозадан ташқарига чиқди ва тўғри кўча бўйлаб кета бошлади. Кўча тугар-тугамасдан у чап томонга кетган бир кичик йўлни кўрди. Кафтига қаради ва худди шундай кичик чизиқни кўрди. У биринчи чизиққа келиб туташганди. Бу йўл бошқа бир кўчага олиб ўтиши лозим эди. Шундай бўлди ҳам. Кейин у тўғрига юрди. Бироқ кўп ўтмай ушбу кўчага туташган бутунлай бошқа бир йирик кўчага дуч келди. У яна кафтига қаради. Ҳаммаси чизилганидек давом этарди. Нурия ўйлаб ўтирмасдан туташ кўча бўйлаб кета бошлади. Унинг кўнглида пайдо бўлган ишонч ҳозир содир бўлиши мумкин бўлган аллақандай буюк ўзгаришни олдиндан башорат қиларди. Бундай башоратлар одатда тўғри чиқади ва инсон ҳаётида кутилмаган янгиликларни вужудга келтиради. Нурия кўчанинг охирига етиб келганида яна икки томонга кетган йўлни кўрди. Шу ерда тўхтади. Унинг қалби фақат тўғрига юришни амр этаётганди.\n«Шошилиш керак, – хаёлидан ўтказарди у. – Бундай ғаройиб онларни сезмай, ҳис этмай яшаётганлар қанча...» Бу йўлнинг энг сўнгги нуқтасида улкан бир бино жойлашган экан. Кўча шу ерда тугарди. Ажабо. Ҳеч нарса ўзгармади. Ҳаммаси хомхаёл экан. Нурия лақмалиги учун ўзидан нафратлана бошлади. Бинобарин бу унинг ҳаётидаги илк янглишиши эмасди. Нурия энди ортига қайтаман деб турганида шундоққина кўчанинг ўнг ёнида суҳбатлашиб турган кишилардан бири унга қаради. У бу одамларга умуман эътибор бермаганди. Қиз ҳаяжонга туша бошлади. Унга тикилиб турган одам отаси эди. Нуриянинг кўзлари алдамаётганди.У бехосдан қўлидаги дастрўмолни тушириб юборди. Қизалоқ нима қилишни билмай жойида қотиб турарди. У ўтган сониялар ичида фикрлашга, аниқ бир қарорга келишга улгурди.\n«Отам мени таниди. Аммо у мендан воз кечганига етти йилдан ошди».\nҚизалоқ ўгай онаси ҳақида ҳам ўйларди. У ўтган йиллар ичида ёлғиз инсон иложсизликдан ўз истакларини хаёлан бажариши мумкинлигини ўрганган эди. Ҳозир ҳам шундай қилди. Отасини бағрига босиб, тўйиб-тўйиб ҳидлади. Унга айтмоқчи бўлиб юрган ҳамма гапларини айтди. «Мен сиздан хафа эмасман», – деди охирида. Ҳеч қандай жавоб эшитилмади. Нурия ҳар доимгидек фикрларини бир жойга жамлади. Отаси узоқдан ҳамон унга тикилиб турарди.\n«Эҳтимол бу бир умр излаб яшаган, ўзим учун муҳим бўлган ўша лаҳзадир, – хаёл сурарди қиз. – Аммо мен кутганимдай бўлиб чиқмади.»\nНурия шиддат билан ортига бурилди. У тезда ўзини қўлга олди ва келган йўли бўйлаб югура бошлади. Айни пайтда қизнинг калласидаги фикрларнинг ҳеч бири отасининг ёнига боришга ундамаётганди. Аниқроғи, унинг вужудида исён кўтараётган ғазаб ва ҳаяжон бунга имкон бермасди. У қанчалик тез югургани сайин ўзини шунча енгил ҳис қиларди.\nҚизнинг оёғи бир тошга урилиб йиқилди. Кимдир қўлидан тортиб ўрнидан турғизди. Бу унинг отаси эди.\n"http://www.kutubxona.com/wiki/index.php?title=Asror_Allayorov._Qizil_tosh_(hikoya)_/_Kiril&oldid=2605" dan olindi\nTurkumlarAsarlarOʻzbek mustaqillik adabiyotiMilliy adabiyotAsror AllayorovNasrHikoyalar\tAdabiy Shakllar


Муҳаммаджон Имомназаров. Хамсачиликда тож ва меҳр зиддияти (1990) - www.ziyouz.uz\nБош саҳифа Илм ва фанАдабиётМуҳаммаджон Имомназаров. Хамсачиликда тож ва меҳр зиддияти (1990)\nЧоп этилган 06.04.2015 06.04.2021 МуаллифZiyouz.uz\nФеодализм ривожида юксалиш даври ҳисобланган IX—XV асрларда Ғарбда Испаниядан, Шарқда Шимолий Ҳиндистон ва Ҳошғаргача ўзаро маълум ички муштаракликка эга маданий-ғоявий олам ташкил топди. Арабий, форсий, туркий тилларда яратилган Шарқ классик адабиёти ана шу маънавий оламнинг узвий қисми сифатида майдонга келди. Алишер Навоий ижоди ҳам кенг маънода ушбу олам такомилидан далолатдир.\nБиз тилга олмоқчи бўлган мавзунинг туб моҳияти Навоийнинг:\nЧун де олмас дардини юз йил югурса додхоҳ,\n— матлаъли машҳур ғазалида жуда ихчам ва ёрқин ифода этилган.\nФирдавсий «Шоҳнома»си ва илк туркий эпопея — «Қутадғу билик» учун ҳам одил шоҳ ғояси асосий мавзудир. Бутун феодал жамияти учун долзарб бу ғоя — умумбашарий маънода ҳур фикрли инсонлар жамияти қандай асосда тузилмоғи ва қандай усулда бошқарилмоғи лозим, деган саволга феодал маданий-ғоявий тартиботининг таклиф этган жавобидирки, унинг меҳнаткаш халқ манфаатларига қанчалик мос келиши ва уни қандай усуллар билан такомиллаштириш масаласи ҳамиша ўз даври мутафаккирлари ва ижодкорларининг диққат марказида бўлди.\nАгар «Қутадғу билик» муаллифи доно маслаҳатчилар кўмагида илм-фанга ҳомийликни такомиллаштирмоқчи бўлса, Низомий меҳр-муҳаббат туйғусини адолатли шоҳни тарбиялаш воситаси сифатида олға сурди ҳамда тож ва меҳр мавзуини бошлаб берди. Илоҳий ишқ билан дунёвий ишқ ихтилофи ёнига тож ва меҳр зиддияти қўшилди.\nНизомий оддий кишилар ичида яшади, сарой шоири бўлишдан қатьиян бош тортди. Ахийлар жамоасига яқинлик шоир ишончини янада мустаҳкамлар эди. У яратган сийрат — шаҳзода Хусрав жуда ўзбошимча, эрка-тантиқ. Аммо унинг ҳассос қалби бор, у чинакамига севиб қолади. Ширин — ҳурфикр сийрат. У — Низомийнинг эзгу орзуси. Асли у малика ҳам эмас, қипчоқ қизи Офоқ сингари пок ва маъсумадир. У ўз муҳаббати таъсири остида Хусравни одил ва доно ҳукмдор қилиб тарбиялашга аҳд қилади. Хусрав ўз қиёфасида тож ва меҳр зиддиятини кескин бир тарзда намоён этади. Бундай руҳ кейинги достонларда Баҳром ва Искандар тасвирларида ҳам мустаҳкамланади.\nБуюк ҳинд сеҳргари деб таърифланадиган шоир Амир Хусрав Деҳлавий достончилиги гуллаган даври XIV аср бошларига тўғри келади. У илк бор Низомийга жавоб ёзиб, хамсачилик анъанасига асос солган шоир. Унинг даври чуқур ижтимоий силкинишлар даврига тўғри келди, мўғуллар босқини, ички урушлар, ҳинд-мусулмон нифоқлари авж олди, суфий сулукларининг саройга кучли аксилгуруҳи шоир ижодига жиддий таъсир кўрсатарди. Бунинг устига, Амир Хусрав расман сарой шоири саналиб, умрининг кўп қисмини катта ва кичик ҳукмдорларга у ё бу даражада боғлиқ ҳолда ўтказди, саройнинг бутун ички фасодининг, фитна ва разолатининг гувоҳи бўлди. Шу сабабданми, Деҳлавий ҳукмрон табақа вакилларининг асл моҳиятини теран ҳис қилди ва уларни «хайли гўрг» — «бўри галаси» деб атади. Аммо у оддий инсонлар орасидаги энг олий ва табаррук туйғу саналмиш меҳр қудратини ҳам қалбан ҳис қилди.\nДеҳлавий ўз салафининг тож ва меҳр ҳақидаги хулосасини тарихий-ижтимоий воқеликка мос равишда — янгича ҳал қилди. Унинг қаҳрамони Хусрав типик ҳукмдор сифатида иш тутади. Масалан, исён кўтарган Баҳром Чўбинга қарши курашиш учун мадад сўраб, Рум қайсари ёнига боради. Ширинни севади, бироқ шароит тақозосига кўра, Марямга уйланади. Ҳокимиятини мустаҳкамлаб олгач, қайнотаси ва ҳалоскорининг беҳисоб хазиналарини ўзлаштиришдан тап тортмайди.\nБундай мулоҳаза инсоний меҳр туйғуси билан мутлақо сингиша олмайди. Хусравнинг ортиқ даражада Ширин ишқига берилиши туфайли Шируя исён кўтаради, ўзи тож-тахтдан ажралиб ҳалок бўлади. Шуни ҳам айтиш керакки, шоир ҳақиқий меҳрни шоҳ ва маликаларга унчалик раво кўравермайди.\nШоир «Хамса» эпопеясида тожни Хусравга ва меҳрни Мажнунга муносиб кўради. «Ширин ва Хусрав»да асосий ғоя тож-тахт интилишлари билан асл инсоний меҳр интилишлари бир-бирига моҳиятан зид эканлигини, уларни асло келиштириш мумкин эмаслигини таъкидлаш эди. Ошиқ Фарҳод тож-тахтдан буткул воз кечиб, тошкесарлик ҳунарини танлаганлиги туфайлигина чин инсоний меҳрга қобилдир. Аммо Амир Хусравнинг барча чин ошиқлари, ҳаётда ижтимоий жиҳатдан анчагина суст ва шоир меҳрни деярли доим маиший йўналишда тасвирлайди.\nНавоий ўз салафлари ижодини чуқур ўрганди, 25-26 ёшли чоғларидаёқ улар тажрибасини тўлиқ ўзлаштирди. Низомию Деҳлавийга арзигулик жавоб айтиш даражасига етди, бироқ бу ишга фақат ўн олти йил ўтгач киришди. Назаримизда, бу давр унинг учун ўз ижтимоий фаразларини ҳаёт синовидан ўтказиб улгуриш учун керак бўлди.\nНавоийни биз романтик деймиз. Бу хулоса, назаримизда етарли эмас. Фарҳод, — бироз эркин ташбеҳ этсак, — шоирнинг ўзи. Аниқроғи — эзгу орзуси. Фақат унинг Ширинга ишқи — мажоз. Чунки Навоий «Хамса»да меҳрни маиший йўналишда эмас, аввало ижтимоий аснода талқин этади.\nФеодализм жамияти учун у — хаёлот, биз учун — тўғрисўз, яъни унинг ғоялари келажакка қаратилган эди. Фарҳод — меҳр йўлида тож-тахтдан кечган шаҳзода. Аммо бу ишқ зоҳидона суст «ишқи ҳақиқий» эмас. «Ҳайратул аброр»да бунга ҳам муқояса мавжуд. Маълумки, достоннинг 2-мақолати сўнгида машҳур суфий Иброҳим Адҳам ҳақида ривоят берилади. Бу суфийнинг машҳурлиги шундаки, у шоҳлик тахтидан кечиб, тақво йўлини танлаган, яъни шу ҳаракати билан ташқи жиҳатдан Фарҳодга ўхшаб кетади. Лекин Навоий ҳикоятда унинг ажиб ҳолатини тасвирлайди. Бу улуғ шайх ўн тўрт йил азоб чекиб, чўлу саҳро кезиб, тоат-ибодат билан Каъбани тавоф қилишга етиб борса, Каъба ўз ўрнида йўқ. Маълум бўлишича, Каъба ўзи Робиайи Адвияни тавоф қилишга кетган экан. Робия эса тасаввуфга ишқни олиб кирганлиги билан машҳурдир.\nФарҳод — феодал табақа нуқтаи назаридан эмас, меҳнаткаш нуқтаи назаридан ижтимоий фаол шахс. Отаси унинг кўнглини ёзиш учун қаср қурдиради, у эса бундан ҳунар ўрганиш учун фойдаланади, шунда ҳам ишни Боний ва Монийларнинг нозик санъатларини эмас, Қораннинг тошкесарлигини, яъни пухта иш қуроли ясашни ўрганишдан бошлайди. Сўнг дунёвий илмлар ўчоғи ҳисобланган юрт сари йўл олади. Энг аҳамиятлиси шундаки, Фарҳод ўрганган касб ва ўзлаштирган барча бйлимларини халқ манфаати йўлига сафарбар этади. Навоий Фарҳоди — енгилмас қаҳрамон. Фақат уни ёлғизлик забун этади, фириб ва ёлғон ҳалок қилади. Фарҳод оддий меҳнаткаш каби бардошли, жасоратли, меҳрли, шу билан бирга ишонувчан шахс. Баъзан Ширин сийратининг бироз суст эканлигини айтадилар. Бу — ушбу образ моҳиятидан келиб чиқувчи табиий ҳол. Чунки Фарҳод — ҳаётий қаҳрамон, Ширин эса — бахт ҳақидаги орзу.\nШундай қилиб, Низомий шоҳни ҳам оддий инсон каби меҳрга қобил деб билса, Деҳлавий тож ва меҳр зиддиятини юзага чиқарди. Навоий ушбу тажриба асосида ўзгача ечим қидирди: уни тахту тожни рад этиш ва меҳр йўлида ижтимоий фаоллик кўрсатиш зарурати сифатида ҳал қилиб берди. Навоий меҳр тушунчасини ижтимоий туйғу даражасига кўтарди.\nДостон фожиавий якунланади. Бу ҳам улуғ шоирнинг бадиий ҳақиқатга содиқлигидан намуна эди. Албатта, ўша давр учун Фарҳод сингари ҳурфикрли қаҳрамоннинг ғолиб чиқишига имкон йўқ эди. Аммо бундай табаррук сиймолар қуёш янглиғ ҳар тонг яна чархи даврон узра бош кўтараверадики, бу ҳам ҳақиқатдир.\nМуҳаммаджон Имомназаров, филология фанлари номзоди\n«Гулистон» журнали, 1990 йил, 5-сон\nРукнларАдабиёт, Қайта қуриш даври матбуотиТегларМуҳаммаджон Имомназаров, Хамсачилик\n← Аввалги Аввалги Азиза Лалаева. Сархуш (ҳикоя)\nКейинги → Кейинги: Шодмонқул Салом. “Чаппи” (ҳикоя)


Президент Путин Ғарбга: ‘Биздан қўрқманг’ - BBC O'zbek\nПрезидент Путин Ғарбга: ‘Биздан қўрқманг’\nРоссия раҳбарининг баён қилишича, мамлакати Нато учун таҳдид эмас.\n“Фақат эси оғиб қолган одам, ўшанда ҳам тушида Россиянинг Натога ҳужум қилишини тасаввур қилиши мумкиндир”, - деб айтган Владимир Путин Италиянинг “Corriere della Sera” газетаси билан суҳбати чоғида.\nПрезидент Путиннинг бу ҳақдаги сўзлари Нато ўзининг аъзолари бўлган шарқий Оврўпо давлатларида ҳарбий ҳозирлигини кучайтираётган бир манзарада янграмоқда.\nДунёдаги энг йирик бу ҳарбий иттифоқнинг сўнгги хатти-ҳаракатларига эса, “Украина можаросидаги иштироки” ортидан, Россия таҳдидидан қўрқувда эканликлари сабаб бўлган.\nЧунки Нато, ойларки, Россияни Украина шарқидаги исёнчиларни дастаклашда айблаб келади.\nРасмий Москва, ўз томонидан, иттифоқнинг бу каби баёнотларини ҳамиша рад этади.\nШу ой бошида эса, Нато Россиянинг оддийсидан тортиб, қўпорувчилик амалиётлари ва кибер-ҳужумларни ҳам ўз ичига олувчи “қоришиқ уруши”га қарши туришга ваъда берганди.\nХудди шу манзарада уч Болтиқбўйи давлати ҳам Натодан қўшинларини ўз ҳудудларида доимий асосда қолдиришини сўрашмоқчи.\nНато, ўз томонидан, шарқий чегараларида ўнга яқин ҳарбий база ва 5 минг кишилик кучли, тезкор бўлинмасини ташкил этиш ҳаракатида.\nПрезидент Путиннинг итальян нашри билан суҳбатида айтишича эса, “айрим давлатлар қўшимча ҳарбий, иқтисодий, молиявий ва бошқа кўринишдаги ёрдамларни қўлга киритиш учун одамлардаги Россиядан бўлган қўрқувдан фойдаланиб қолишмоқчи”.\nАммо “Россиядан қўрқишга ҳожат йўқ”, - деб айтган Россия раҳбари.\nУкраина Президенти Пётр Порошенконинг жума кунги матбуот анжуманида баён қилишича, Россия ўзаро чегара ва мамлакатининг исёнчилар назорати остидаги минтақаларида “мислсиз сонда аскар” тўплаган.\nАммо, унинг бу даъволарини ҳам Россия томони расман рад этиб чиққан. Расмий Кремлнинг такрорлашича, Украинада бирор бир ҳарбий ҳозирликлари йўқдир.\nПрезидент Порошенконинг айтишича, мавжуд таҳдидга бас келиш учун можаро ҳудудига 50.000 нафар ҳарбийларини сафарбар этишган.\nҚуролли низолар бошланиб кетган ўтган йил апрел ойидан буён Украина шарқида 6400 дан ортиқ одам қурбон бўлган.\nҚримнинг расман Россия таркибига ўтиши ортидан, қуролли бўлгинчилар Украина шарқидаги қатор муҳим минтақаларни босиб олишган, ўшандан буён улар ва украин ҳукумат кучлари ўртасидаги жанглар давом этиб келади.\nЯқиндагина президент Порошенко Россия ишғоли эҳтимолидан огоҳлантириб чиққан, Олий Радага мамлакат Қуролли кучлари "тўлиқ ишғол"га тайёр туришлари лозимлигини айтганди.


Бола тарбиясидаги бизда тарқалган энг асосий хатолар… – oliymahad.uz\nБола тарбиясидаги бизда тарқалган энг асосий хатолар…\n1. Доимийликнинг йўқлиги. Ота-оналарга «илҳом» келганда жуда ҳам талабчан бўлади, бошқа вақтларда эса қоидаларни, ота оналарнинг ўзлари ҳам унутиб қўйишади. Масалан, болалар баъзи хатолари учун қаттиқ жазоланади, баъзи хатоларига эътибор ҳам берилмайди. Баъзида намоз ўқишлик қаттиқ талаб қилинади, баъзида эса умуман огоҳлантирилмайди, ўқимаса ҳам эътибор берилмайди.\n2. Оилада 2 ҳил қадрият хукм суради. Яъни, яхши одам қандай бўлиши кераклиги ҳақида ҳамма гапиради, лекин амалда ҳеч ким бу нарсаларни бажармайди. Масалан, ҳалоллик ҳақида гапирилади, лекин майда нарсаларда ҳалолликка эътибор берилмайди.\n3. Оиладаги қоидалар катталар орасида келишиб олинмаган. Ота ёки она талаб қилган нарсани бобо ва бувилар боланинг олдида керак эмас дейди ва жазолашни ман қилади. (Қўявер, аҳир бу болаку; Бу сафар кечира қолинг ойижониси кабилар). Ёки она ман қилган нарсаларга отаси рухсат беради.\n4. Болага ҳеч қандай чегаралар қўйилмайди. Болаларнинг талаб қилган ҳамма нарсалари, кўп ишлаб болага вақт ажрата олмаётган ота-она ёки бола меҳрини қозонмоқчи бўлган буваси томонидан сўзсиз олиб берилади. Ота оналар буваси олдида жазолашга ҳижолат бўлганидан ёки ғалвага тоқати йўқлигидан фарзандига ҳеч қандай чегара қўя олмайди.\n5. Боланинг ҳар бир қадами назорат остида бўлади. Бола учун ҳамма қарорлар чиқарилади, қоидалар тушунтирилмай, шунчаки амал қилишга мажбурланади. Келажакдаги касби, қизиқишлари ота-онаси тарафидан танланади. Илтимос қилган нарсалари нега экани тушунтилмайди ҳамда шунчаки олиб берилмайди\n6. Катталар камчиликлари болалар олдида муҳокама қилинади. Бизда буни кенг тарқалган кўриниши – оналар хатосини оталар ёки қайноналар болалар олдида гапиришидир. Натижада фарзанд тарбиячисининг гапларини жиддий қабул қилмайди ва фикрини ҳам ҳурмат қилмай қўяди.\n956000cookie-checkБола тарбиясидаги бизда тарқалган энг асосий хатолар…no\nОлдингиШайх Муҳаммад Содиқ Муҳаммад Юсуф мажмуасида анжуман ташкил этилдиКейингиМосквада энг йирик динлараро марказнинг лойиҳаси тақдим этилди


Наманган вилояти ҳокими Шавкат Aбдураззоқов ҳокимликдаги қимматбаҳо машиналар нега кераклигини айтди - Namanganliklar.uz\nНаманган вилояти ҳокими Шавкат Aбдураззоқов ҳокимликдаги қимматбаҳо машиналар нега кераклигини айтди\nНаманган вилояти ҳокими Шавкат Aбдураззоқов Kun.uz наширга берган интервьюсида ҳокимларнинг бюджетдан маблағ олиб, уни қимматбаҳо автомашиналар сотиб олишга сарфлашига тўхталиб ўтди.\nУ машиналарни зарур ҳолда олиш кераклиги, бу нарса чет элдан келадиган инверторларни кутиб олишга мўлжаллангани, шу орқали кўплаб инвестициялар келиши мумкинлигини таъкидлади.\n«Ортиқчаси дабдаба ҳисобланади, лекин зарури бор. Мен ўзим келиб машина олганим йўқ, борларидан фойдаланяпман. Ўтган ой Покистоннинг Панжоб вилояти губернатори келди. 110 млн аҳолиси бор вилоят губернатори Наманган вилоятига ташриф буюрди. Мен келишини ўйламаган эдим. Шаҳар ҳокимлигини юборганимда, бизни қабул қилишган. Бутун жаҳондаги ҳокимият тизимида у ердаги вилоятнинг губернатори жуда ҳам „катта“ одам ҳисобланади. Бу дипломатик муносабатлар учун керак. У келганида бизнинг кутиб оладиган машина бўлмаса ёки арзон машина бўлса… Бу орқали кўплаб инвестиция келиши мумкин. Масалан, чет элдан жуда катта инвесторлар, миллионерлар келади. Уларни кутиб олиш учун яхши шароит бўлиши керак. Ўринбосарлар масаласига келсак, улар чиқиб кимнидир кутиб олса ўша инсонлар ҳам шунга қараб баҳо беради», — деди Шавкат Aбдураззоқов.\nҲокимнинг айтишича, машиналар учун ортиқча ҳаражат қилишнинг ўрнига шу пулларни йўлга, сувга, камбағалликни қисқартиришга сарфлаш мақсадга мувофиқ бўлади.\n9 144 Ko'rishlar\nРасман: Рамазон ойида Ҳаж сафари учун рухсат берилди, фақат…


Qalampir.uz - Шавкат Мирзиёев: “Туркия – биринчилардан бўлиб Ўзбекистон мустақиллигини тан олган давлат”\n16:13, 18.11.2016 Жамият\nТуркия президенти билан учрашган Шавкат Мирзиёев Эрдўғанга ташрифи учун миннатдорчилик билдирди.\nТуркия президенти Ражаб Тойиб Эрдўған Ўзбекистон Республикаси Президенти вазифасини бажарувчи Шавкат Мирзиёев билан учрашгани ҳақида хабар берган эдик. Эрдўған учрашувда аввал “ўзбеклар ва турклар ўртасида абадий дўстлик” алоқаларини ўрнатишни исташи ҳақида баёнот берганди.\nТуркия президенти Ражаб Тойиб Эрдўғаннинг сўзларидан сўнг Ўзбекистон Республикси Президенти вазифасини бажарувчи Шавкат Мирзиёев ҳам икки давлат ўртасидаги муносабатларнинг бугуни ва истиқболи ҳақида ўз фикрларини билдирди.\n“Ўзбек ва турк халқларининг тили, дини, тарихи ва маданияти бир-бирига жуда яқин”, деб сўз бошлади Шавкат Мирзиёев.\nЎзбекистон раҳбари Туркия президенти Эрдўғанга Ўзбекистоннинг Биринчи Президенти Ислом Абдуғаниевич Каримов қабрини зиёрат қилгани Туркия Бош вазирининг ёрдамчисини юборгани, шунингдек Ислом Каримовнинг вафоти муносабати билан хат йўллаб, таъзия билдиргани учун ўз миннатдорчилигини билдирди.\n“Мана бугун ўзингиз ташриф буюрдингиз. Ўзбек халқи ва Ислом Каримовга бўлган ҳурматингизни намойиш қилганингиз учун ташаккур”, дейди Ўзбекистон Республикаси Президенти вазифасини бажарувчи Шавкат Мирзиёев.\n“Марҳум Ислом Каримов мустақил Ўзбекистоннинг асосчиси бўлди, худди шу каби, Отатурк ҳам мустақил Туркия асосчисидир. Туркия биринчилардан бўлиб Ўзбекистон мустақиллигини тан олган давлат саналади. Биз буни ҳеч қачон унутмаймиз”, деб таъкидлади Шавкат Мирзиёев.\nЎзбекистон раҳбари бугун Туркия йирик имкониятларга эга ва дунё миқёсида катта ҳурмат қозонган давлат эканини айтиб ўтди.\n“Сиз сиёсат ва ҳаётда катта тажрибага эга раҳбарсиз. Турк халқи сизнинг бошқарувингиз остида улкан муваффақиятларга эришди. Халқингизнинг сизга бўлган туганмас муҳаббати кўпчилик қатори мени ҳам ҳайрон қолдирди. Шу билан бирга бу биз учун намунага айланди. 2023 йилда Туркияни дунёнинг ривожланган давлатлар ўнталигига киритиш дастурингиз ҳурматга лойиқ, албатта”, деди ўзининг нутқи давомида Шавкат Мирзиёев.\nМаълумот ўрнида, икки давлат раҳбарлари суҳбатдан сўнг биргаликда тушлик қилишди.\nТеглар:Ўзбекистон-Туркия Шавкат Мирзиёев Ражаб Тойиб Эрдўған Учрашув\nЎзбекистонлик дастурчилар электрон кутубхона дастурини яратишди\n09:12, 26.09.2018 913\n21:27, 25.09.2018 4 483


Тиниб-тинчимас хитойликлар учар 3D-принтерни яратди\n09.03.2018 12:38 0 152\nУчар «Fly Elephant» 3D-принтери.\n3D-принтерлар кундалик ҳаётимиздан шу қадар тез кириб келмоқдаки, улар борасидаги янгилик билан кўпчиликни ҳайратга солишнинг имкони қолмаяпти. Шунга қарамай, Хитойнинг «DediBot» компанияси ўзига хос принтерни — учар «Fly Elephant» 3D-принтерини тақдим этди, деб хабар берди «Hi-News».\n«Fly Elephant»нинг олтита ротори остига уч ўлчамли босмани амалга оширувчи «Open-ended Additive Manufacturing» (OAM) қурилмаси ўрнатилган бўлиб, у махсус экструдер ёрдамида ҳар қандай материалдан уч ўлчамли буюм ясай олади. Бундан ташқари қурилманинг ишлаб чиқаришдаги аниқлиги 0,1 миллиметрга тенг.\nШу билан бирга, учар 3D-принтер бошқа қурилмалар билан биргаликда ҳам ишлай олади. У турли материаллардан битта детални яратиши мумкин.\nДроннинг камчилиги ҳам бор, албатта: аккумулятор батареяларининг ишлаш муддати қисқа. Бироқ «DediBot» компанияси мазкур принтерни симсиз қувватланиш технологияси билан жиҳозлашни режалаштирмоқда. Ҳар қандай ҳолатда ҳам тақдим этилган модель ҳозирча прототип бўлиб, хитойликлар уни такомиллаштиришни давом этади.\n3D-принтер Fly Elephant учар қурилма\nТехнология 18/02, 11:33\nТехнология 12/03, 11:24


Маҳкумлар ҳолати яхшиланади | NORMA.UZ\n28.08.2019 йилдаги ЎРҚ-558-сон Қонунда назарда тутилган қатор тузатишлар шунга қаратилган.\nБиринчидан, манзил-колонияларда жазони ўтаётган, озодликдан маҳрум этишга ҳукм қилинганларга пенсия тўланади. Бунинг учун пенсия ҳисоблаш тўғрисидаги ариза билан бевосита манзил-колония жойлашган ердаги бюджетдан ташқари Пенсия жамғармасининг туман (шаҳар) бўлимига мурожаат қилиш зарур. Пенсия мазкур ҳолатда маҳкумларнинг шахсий ҳисобварақларига ўтказилади.\nИккинчидан, маҳкумларнинг соғлиғи ҳолати ва овқатланишига кўпроқ эътибор қаратилади. Бемор маҳкумларни сақлаш ва уларга малакали тиббий ёрдам кўрсатиш учун ихтисослашган касалхоналар ташкил этилади.\nОвқат бериш харажатларини молиялаштириш муассаса режимига боғлиқ ҳолда ҳал қилинади. Барчасида у республика бюджети ҳисобидан таъминланади, манзил-колониялари бундан мустасно. Манзил-колонияларида маҳкумларнинг ўз шахсий маблағлари ҳисобига харид қилинган озиқ-овқат маҳсулотларидан ва йўқловлардаги маҳсулотлардан овқат тайёрлаш амалга оширилади. Қуйидагилар истисно ҳисобланади:\nхомиладор аёллар ва эмизикли оналар ишдан озод этилган даврида - республика бюджети ҳисобидан овқат берилади;\nкасаллиги туфайли ёки интизомий бўлинмага киритилиб ишдан озод қилинган маҳкумлар - манзил-колонияларнинг корхоналари, муассасалари ва ташкилотлари ҳисобидан овқат берилиб, овқатнинг қиймати кейинчалик маҳкумларнинг ойлик иш ҳақидан ушлаб қолинади.\nМаҳкум овқат ейишни рад этган тақдирда бу ҳақда прокурор зудлик билан хабардор қилинади, маҳкум эса имкон қадар бошқа маҳкумлардан алоҳида сақланади ва тиббиёт ходимининг кузатуви остида бўлади. Агар “рад этувчи”нинг ҳаётига ёки соғлиғига хавф таҳдид солса, шифокорнинг ёзма хулосаси асосида мажбурлов йўсинидаги чоралар - сунъий ва мажбурий овқатлантириш тарзидаги чоралар кўрилиши мумкин.\nУчинчидан, учрашув, телефон орқали сўзлашув, посилка ёки йўқлов ва бандеролларнинг меъёри миқдори оширилди.\nЖазони ижро этиш муассасаси режими\nЙил мобайнидаги сони\nтелефон орқали сўзлашув\nпосилка ёки йўқлов\n6 марта қисқа муддатли\n6 марта узоқ муддатли\n5 марта қисқа муддатли\n5 марта узоқ муддатли\n4 марта қисқа муддатли\n4 марта узоқ муддатли\nБундан ташқари, тергов ҳибсхоналарида жазони ижро этиш муассасасига жўнатилишини кутган ҳолда 10 кунгача бўлган маҳкумларга ҳам ўз шахсий маблағлари ҳисобидан тўланадиган 15 дақиқа давом этадиган 1 марта телефон орқали сўзлашиш таъминланади.\nЖазони ўташ жойига бораётган ёки бир жазони ижро этиш муассасасидан бошқа жазони ижро этиш муассасасига кўчирилаётган маҳкумларни вақтинча сақлаш учун жазони ижро этиш муассасалари ва тергов ҳибсхоналари ҳузурида транзит-жўнатиш участкалари ташкил этилиши мумкин.\nҚонун “Халқ сўзи” газетасида чоп этилган ва 29.08.2019 йилдан кучга кирди.


Фото: Март ойининг охирида Қашқадарёда қор билан қопланган қишлоқ\nКитоб тумани «Кухсор» МФЙ Деновбола қишлоғи оппоқ қор билан қопланди. Бу ҳақда ҳокимлик Матбуот хизмати маълум қилди.\nIII Тошкент Халқаро марафони якунланди, марафончиларимизда битта олтин ва иккита бронза (Фоторепортаж)\nБугун пойтахтимизда анъанавий III Тошкент Халқаро марафони ўтказилди. Бутун дунёда COVID-19 вирусининг кенг тарқалиши оқибатида юзага келган пандемик шароитни инобатга олиб, Халқаро марафон карантин қоидаларига риоя қилинган ҳолда ташкил этилди.\n«Ўзбекнефтгаз» фуқароларни фирибгарлардан огоҳ бўлишга чақирди\nИжтимой тармоқда «Ўзбекнефтгаз» акциядорлик жамияти томонидан тақдим этилаётган янги лойиҳада иштирок этиб, мўмай даромад олиш имкони яратилаётгани ҳақидаги сохта видеороликлар тарқатилмоқда.\n«Универсиада — 2020» спорт мусобақалари ғолиб ва совриндорлари тақдирланди, уларга «Президент совғаси» тақдим этилди\nЎтган давр мобайнида ушбу мусобақалар ёшларимиз ҳаётининг ажралмас қисмига айланди ҳамда улар учун тажриба ва маҳорат мактаби бўлиб хизмат қилмоқда. Бу спорт ўйинларининг аниқ дастур асосида юртимизнинг барча ҳудудларида мунтазам ўтказиб келинаётганлиги талаба ёшларда ҳам спортга бўлган қизиқишни оширишга хизмат...\n«Олимпия чўққилари»ни кимлар забт этмоқда?\nЎзбекистон Республикаси Жисмоний тарбия ва спорт вазирлиги томонидан бир қатор ҳамкор ташкилотлар ташаббуси билан ташкил этилаётган ушбу чемпионатда иштирокчилар спортнинг сузиш, қиличбозлик, таэквондо WT, баскетбол, белбоғли кураш, дзюдо, волейбол, кураш эркин кураш, енгил атлетика ва бошқа 20 га яқин турлари...\nХонанда Достон Эргашевга нисбатан 500 миллион сўм миқдорида зарарни ундириш юзасидан даъво киритилди\nХабарингиз бор, бундан бир неча кун аввал хонанда Достон Эргашeв Ўктам Алиевнинг «Ўйламадим» номли қўшиғини муаллифнинг розилигисиз ижро этиб, уни интернет тармоқларига жойлаштиргани ҳамда муаллиф бу ҳақида Интеллектуал мулк агентлигига қонуний чора кўришни сўраб мурожаат қилгани ҳақида хабар берилган эдик.\nТошкентда қиз боланинг бўйнидан 5 млн сўмлик занжирини юлиб қочганликда гумонланаётган шахс қидирилмоқда\nИлтимос, Қибладан сал ўнгроққа ўтиринг! Ҳожатхоналардаги муаммоли «эслатма»лар ҳақида\nКимки бўлмасин, албатта, кунига бир неча марта кириб-чиқадиган жой бор. Оммавий ҳамда табиий талаб ва эҳтиёж баланд бу иморат – ҳожатхона. Уни аксарият «туалет» дейди, сўнгги пайтларда эса гоҳида санитар- гигиеник хона ҳам деб атаяпмиз. Халқ тилида «Ҳалажой» - холи...\n«Андижон — Хонобод» йўналишида илк поезд йўлга чиқди\nТаъкидлаш жоизки, Хонобод шаҳри Қорадарёнинг ўнг соҳилида, вилоят шарқида, Андижон шаҳридан қарийб 80 километр узоқликда жойлашган. Шаҳарга 1972 йилда асос солинган бўлиб, аҳолиси 41 минг кишини, умумий ер майдони эса, 23 километр квадратни ташкил этади. Ўзининг кўркам манзараси, табиатининг гўзаллиги,...\nЧирчиқ охирги вақтларда анча «чарчаб» қолганди — Президент\nТДЮУда янги ўқув йили учун хорижий фуқаролардан аризаларни қабул қилиш бошланди\nТақдим қилинган ҳужжатлар белгиланган талабларга мувофиқ бўлмаган тақдирда, 72 соат ичида аризада кўрсатилган электрон почта манзил бўйича хорижий фуқарога тегишли хабарнома юборилади ҳамда унга кўрсатиб ўтилган камчиликларни тузатиш ва ҳужжатларни қабул қилишнинг белгиланган муддати тугагунга қадар уларни такроран тақдим этиш...\nХотинини ўлдириб, кўмиб қўйгани учун қамалиб чиққан шахс уйланиш ваъдасида турмагани учун бетон бўлагига боғланган ҳолда каналга ташлаб юборилди\nТошкент вилоятида 45 ёшли аёл унга уйланишни ваъда қилиб, гапида турмаган 38 ёшли эркакни ўзининг яқин қариндошлари ёрдамида бетон бўлагига боғлаб, каналга ташлаб юборган. Бу ҳақда «Ўзбекистон» телеканалининг «Бир жиноят изидан» кўрсатувида маълум қилинди.\nДаниялик сайёҳ 125 йил муқаддам Бухорода суратга олган «Қуйи ҳовли» қаерда?\nАфсуски, бу гўзал мажмуа ҳозир йўқ. Амир Музаффархон ҳукмронлиги даврида қурилган Қуйи ҳовли 1920 йилги шўролар босқини чоғида ер билан яксон қилинди. Аэроплан ҳамда тўплардан ўққа тутилган кўҳна шаҳар кўплаб осори атиқалар қатори Қуйи ҳовлисидан ҳам ажралди.\nShowing 161-178 of 1,378 items.


Месси: «Барселона»да ҳамма «Реал»нинг мағлубиятини истайди » Ўзбекистон янгиликлари – Zamin.uz\n12-05-2016 | 13:30\nZAMIN.UZ / Спорт / 12 Май 2016 года338\n“Барселона” жамоаси ҳужумчиси Лионель Месси каталонияликларнинг азалий рақиблари ҳисобланган “Реал” футболчиларига бўлган муносабати ҳақида сўзлаб берди. Бу ҳақда "Uff.uz" хабар берди.“Барселона”да ҳамма “Реал”нинг мағлубиятини истайди. Мадридликларда ҳам бизга нисбатан бўлган муносабат худди шундай.Европа Чемпионлар лигаси финалида Мадриднинг икки кучли клуби ўзаро баҳс олиб боради. Биз эса қолган турнирдарга эътибор қаратишимиз керак. Примера ва Испания Кубогини ютиш асосий вазифамиз.Мавсум давомида “Реал”, “Атлетико”, “Севилья” ва “Вильярреал”га қарши курашдик. Мен футболчилик фаолиятини бошлашимдан олдин бунчалик кўп совринлар ютишни ҳаёлимга ҳам келтирмагандим. Энди фақатгина терма жамоада бажарилмаган ишлар қолди”, – деди аргентиналик футболчи.


Туркияга саёҳат қилган британиялик аёл мусулмон бўлди ва ҳаётини исломга бағишламоқда | Interpress.uz\nБош саҳифаЯнгиликларЖаҳонТуркияга саёҳат қилган британиялик аёл мусулмон бўлди ва ҳаётини исломга бағишламоқда\nТуркияга саёҳат қилган британиялик аёл мусулмон бўлди ва ҳаётини исломга бағишламоқда\n09:12 | 29-03-2021\n22 ёшли Аиша Розалининг Туркияга саёҳати унинг ҳаётида муҳим давр бошланишига сабаб бўлди. У саёҳат давомида эътиқод борасида тўғри танловни амалга ошириб, ҳаётини исломга бағишлашга қарор қилди.\nАиша Розали Буюк Британияда ғайридин оилада туғилган. Унинг энг катта орзуси актриса ёки режиссёр бўлиш эди ва шу сабабдан талабалигилданоқ кинематография соҳасида ишлай бошлаганди. Розали бир қанча филмларда рол ижро этиш билан бирга, сценарийлар ёзган, режиссёр сифатида филм суратга олган. У Лос-Анжелесда таҳсил олиб, бирмунча муддат АҚШда яшаган.\n22 ёшли Розали Истанбулга келганида Султон Аҳмад масжидини томоша қилишни истайди. Бироқ у ғайридин бўлгани, исломга қарши ғоялардан хабардор бўлгани учун бу мақсади амалга ошмаслигидан, уни қувиб юборишларидан чўчийди. Лекин у масжидга келганида буткул бошқача муҳит ва муносабатга гувоҳ бўлади ва бу қизни қаттиқ таъсирлантиради.\n«Мен аслида Туркияга ҳақ динини излаб келганим йўқ. “Google”дан Туркиянинг диққатга сазовор жойларини қидираётганимда, Султон Аҳмад масжиди ҳам ҳавола этилди. Уни зиёрат қиламан, деб кўнглимга тугиб қўйгандим. Бироқ борсам, мени у ердан ҳайдаб юборишади, деб қўрқдим. Бу алабтта, менинг мусулмонлар ҳақидаги нотўғри тушунчам сабаб эди. Шундай бўлсада, масжидга боришга қарор қилдим. Масжидга борган пайтимда одамлар номозни адо этиб бўлишган ва шунчаки ибодат билан машғул эдилар. Мен ибодат қилаётган одамларни кузатдим, масжиднинг гўзаллигидан ҳайратга тушдим. Ҳеч ким менга бақирмади, ҳайдаб солмади, мен буткул лол бўлиб қолган эдим”, — дейди у Туркияда кўрган-кечирганларини ёдга олиб.\nРозали шундан сўнг исломни ўрганишга жиддий киришади ва Британияга борганидан сўнг мусулмон бўлишга қарор қилади. У актриса бўлиш орзусидан ҳам воз кечади. Айни пайтда 24 ёшли Розали ўзининг “Youtube” ижтимоий тармоғидаги каналида обуначиларга ислом дини ҳақида маълумотлар бериш билан шуғулланмоқда.\nБу ҳақда у шундай дейди: «Мен одамларни дин билан яқиндан танишишларини истайман. Мен исломни қабул қилган одамларнинг ҳаёти ҳақида сўзлаб бераяпман. Одамларга ёрдам бериш менинг асосий мақсадимдир. Ўйлайманки, ниятим амалга ошади. Истанбул ва Туркияни жуда яхши кўраман, негаки мен бу заминда ислом билан танишдим ва шу динни қабул қилдим. Туркия – мен ташриф буюрган биринчи мусулмон давлат. Мен энди бу ерга турмуш ўртоғимни ислом дини билан танишган жойимни кўрсатиш учун олиб келдим. Истамбул буюк шаҳар. Одамлари ажойиб. Бу ердаги муҳит, азон овози – ҳаммаси бетакрор».


Муаллиф: Санобар Шодмонова – тарих фанлари доктори, Тошкент давлат шарқшунослик университети профессори\nCOVID-19 пандемияси жаҳондаги 1,6 миллиард боланинг таълим олиши билан боғлиқ жараёнга салбий таъсир кўрсатди. Бутун дунёдаги барча мактабларнинг 94 фоизи, ривожланмаган ва ривожланаётган мамлакатларнинг эса 99 фоизгача мактаблари пандемия шароитида у ёки бу муаммоларга дуч келди.\nЕр юзининг турли бурчакларида масофавий ўқитиш амалиётига ўтилар экан, амалдаги таълим тизими бунга тайёр эмаслиги маълум бўлиб қолди. Айниқса, ногирон ўқувчилар билан боғлиқ муаммолар кўп. Имконияти чекланган болаларни зарур жиҳозлар билан таъминлаш, уларнинг интернетга уланиши, онлайн дарс учун керакли материаллар билан таъминланишида катта етишмовчиликлар бор.\nКўплаб мамлакатлар имконияти чекланган ўқувчилар ва уларнинг ота-оналари учун бу борада қўшимча восита ва манбалар ишлаб чиқди. Нутқи ёки кўриш қобилиятида муаммоси бор болаларга мўлжалланган махсус жиҳозлар янада такомиллаштирилиб, махсус ўқув дастурлари соддалаштирилди ва масофавий ўқитишга мосланди. Баъзи давлатларда пандемия сабаб энг кенг қўлланган ниқоблар ҳам имконияти чекланган ўқувчиларга мослаштирилди. Масалан, Иорданияда қулоғи эшитмайдиган болаларни ўқитиш сифати тушиб кетмаслиги учун шаффоф матодан ниқоблар яратилди.\nРивожланмаган ёки ривожланаётган давлатларда пандемия туфайли имконияти чекланган ўқувчилар таълими деярли тўхтаб қолди.\nЎзбекистонда ҳам таълимнинг онлайн шаклга ўтиши имконияти чекланган болалар таълимидаги қатор муаммоларни юзага чиқарди. Халқ таълими вазирлиги маълумотларига кўра, республика бўйича жисмоний ва ақлий ривожланишида нуқсони бор болалар учун 86 та ихтисослашган мактаб ва мактаб-интернат мавжуд. Ушбу таълим масканларида жами 21 363 нафар ўқувчи билим олмоқда. 2019-2020 ўқув йилида ихтисослаштирилган мактаб ва мактаб-интернатларда таҳсил олган имконияти чекланган болаларнинг энг катта қисми, яъни 55 фоизини ақлий имконияти чекланган ўқувчилар ташкил қилган. Барча мактабларда бўлгани каби пандемия шароитида ақли заиф ўқувчилар учун ихтисослаштирилган мактаблар ҳам онлайн шаклда фаолиятини давом эттирди. Таълимнинг бу шакли мазкур мактаблар учун қатор муаммолар, мураккабликларни келтириб чиқарган бўлса-да, ўқитувчилар ишлашда узлуксиз давом этмоқда.\nДилдора Нурматова, Тошкент шаҳридаги ақли заиф болалар учун ихтисослаштирилган 66-мактабнинг ўқув ишлари бўйича директори ўринбосари:\n– Пандемия бўлишига қарамай, таълимни тўхтатиб қўймадик. Ўқувчилар билим олиши учун имкон қадар керакли саъй-ҳаракатларни қилдик. Карантин эълон қилинган илк кунлардан масофавий ўқитиш шаклига ўтилди, ўқитишда, асосан, ижтимоий медиаплатформалардан, хусусан, телеграм ижтимоий тармоғидан кенг фойдаланилди. Телеграмда ҳар бир ўқитиладиган фан учун махсус каналлар ташкил қилинган, унга ўқувчилар, уларнинг ота-оналари ва мактаб раҳбарияти бириктирилган. Биз ҳар бир фан учун махсус видеодарслар тайёрлаб, уларни телеграм каналларга жойлаштириб бордик. Болаларнинг имкониятларидан келиб чиққан ҳолда кўпроқ видеодарслар орқали таълим бердик. Бу жараёнда муаммолар ҳам бўлди ва биз уларни мустақил бартараф этишга ҳаракат қилдик.\nАввало, кўп йиллик тажрибамга таяниб, шуни айтишим керакки, ақли заиф болаларга онлайн дарс беришнинг натижаси самарали бўлмайди. Бундай ўқувчилар билан алоҳида ва астойдил ишлаш, ҳар бир болага индивидуал ёндашув зарур. Пандемия даврида биз қўллаган чоралар эса вазиятдан чиқиш, муаммони вақтинча бартараф этишга уриниш эди, холос.\nБиринчи энг катта муаммомиз – ўқувчиларнинг махсус ўқув жиҳозлари билан таъминланмаганидир. Уларнинг аксарияти ижтимоий ҳимояга муҳтож оилалар фарзандлари бўлиб, кўпчилигида замонавий сенсор экранли телефонлар йўқ, ота-онасида шундай телефон борлар ҳам катталар ишдан қайтишини кутиши керак. Планшет ёки компьютерлар эса саноқли ўқувчиларда бор. Шу маънода тан олишимиз керакки, ўқувчиларда махсус ўқув техникалари йўқлиги уларнинг масофавий таълимда иштирок этишини қийинлаштирди.\nИккинчи муаммо – интернет трафиги, унинг нархлари ва тезлиги. Тўғри, Ўзбекистонда интернет трафиги у қадар қиммат эмас. Аммо мен юқорида айтганимдек, аксарият ўқувчиларимизнинг оиласи моддий жиҳатдан мушкул вазиятга тушиб қолган. Бундан ташқари, бола доимий тиббий парваришга муҳтож. Ушбу шароитда арзон интернет ҳам ортиқча харажат ҳисобланади. Бизнинг дарслар, асосан, видео форматидаги дарслар бўлиб, улар кўп интернет трафигини талаб қилади. Ва ота-оналар машғулотларни матн ёки расм кўринишида юборишни сўрашади. Мактаб атрофида ёки унга яқинроқ ҳудудда яшовчи ота-оналар эса ўзлари келиб, биздан вазифалар олиб кетишди, сўнг бажарилган топшириқларни олиб келиб, бизга кўрсатишди.\nУчинчи муаммо – руҳий қўллаб-қувватловнинг имконсиз эканлиги. Биз дарсларни масофадан туриб мунтазам ва сифатли олиб боришга интилган, сифатли форматдаги видеодарслар тақдим қилган бўлсак ҳам, бу ўқувчиларимиз учун етарли бўлмади. Чунки уларнинг ҳар бири алоҳида бир дунё, ҳар бирининг муаммоси руҳиятида, руҳиятни эса масофадан туриб бошқариш имконсиз. Ота-оналарнинг аксарияти ақлий нуқсони бор фарзанди билан ишлашни билмайди. Боласи билан машғулотлар бажариш ота-она руҳиятига қаттиқ таъсир қилиб, унинг асабларини толиқтиради.\nМуаммога қандай ечим топиш мумкин?\nУзоқ йиллар таълим соҳасида ишладим. Бундан аввал биз масофавий таълим ҳақида фақатгина эшитар эдик. Энди эса бу усулни амалиётда қўллаяпмиз. Пандемия даврида сабоқ бериш бўйича тўпланган кичик тажрибамга таянган ҳолда баъзи хулосаларим билан ўртоқлашмоқчиман.\nЯна бир бор такрорлашни истардимки, ақли заиф болаларни масофадан туриб ўқитиш – самарасиз усул. Агар шундай шаклда ўқитишга тўғри келса, қуйидагиларни ҳисобга олиш зарур.\nЭнг аввало, ўқувчиларни сенсор экранли телефон, планшет ёки компьютер сингари махсус техникалар билан таъминлаш лозим. Буни давлат маблағлари ҳисобиданми ёки ҳомийларни жалб қилибми, қай бир йўл билан бўлса-да, ташкил қилиш жуда муҳим. Улардан вақтинчалик фойдаланиш учун ёки шахсий мулк қилиб беришни тизимли равишда йўлга қўйиш керак. Бу билан онлайн таълим сифатини бироз бўлсин, яхшилаган бўлар эдик.\nИнтернет трафиги муаммосини ҳам ҳал қилиш шарт, зеро, бу муаммо ўқитувчининг бир неча соатлик ҳаракатларини йўққа чиқаради, соатлаб вақт сарфланган видеодарслар трафик иқтисод қилингани учун очилмай қолиб кетади. Ўйлашимча, оффлайн режимда ишлайдиган махсус дастурлар яратилиб, мактаблар учун бепул тақдим қилиниши керак.\nПандемия шароитида Халқ таълими вазирлиги ташаббуси билан тизимдаги анъанавий мактаблар учун телевизион дарслар ташкил қилинди. Натижада, онлайн дарслар сифати сезиларли яхшиланди ва бу ортиқча харажатларга эҳтиёж қолдирмади, энг муҳими, дарслар республиканинг барча ҳудудларини қамраб олди. Келажакда ақлий ва жисмоний нуқсони бор ўқувчилар учун ҳам махсус телевизион дарслар ўтилишини йўлга қўйиш мақсадга мувофиқ бўлар эди.\nБ.С. Атохаджаев, Тошкент шаҳридаги ақли заиф болалар учун ихтисослаштирилган 66-мактабнинг Технология фани, Косибчилик йўналиши ўқитувчиси:\n– Мен ўқитадиган фан, асосан, амалиёт билан боғлиқ, чунки ҳунар ўргатаман. Пандемия даврида ўнлаб видеодарслар тайёрлаб, ўқувчиларимга етказдим. Аммо натижа яхши деб айтолмайман. Нега деганда, менинг ўқувчиларим алоҳида эътиборга муҳтож. Улар билан кўришиб, қўлидан тутиб, ўргатмасам, ижобий натижа ололмайман.\nЯна бир муаммо, мен юборган видеодарсларни ўқувчиларим ва уларнинг ота-оналари доим ҳам юклаб ололмайди. Сабаби, уларда сенсорли телефонлар йўқ, интернет трафиги ҳам етарли эмас. Шунинг учун уйда ўтирган ижтимоий ҳимояга муҳтож ўқувчиларни махсус ўқув жиҳозлари билан таъминлаш муҳим, деб ўйлайман.\nФарида, эпилептик тутқаноқ ташхиси қўйилган Абдуллоҳнинг онаси:\n– Катта фарзандим тез-тез такрорланадиган эпилептик тутқаноқ ташхиси билан яшайди. Унинг ўз дунёси бор. Минг афсуски, менинг бу дунёга киришим таъқиқланган. Боламни тушуниш, унинг ичидан нималар кечаётганини билиш мендан катта машаққат талаб қилади. Бу боламдан ташқари яна икки фарзандим бор ва улар ҳали жуда ёш. Шунга қарамай, кўп вақтимни Абдуллоҳ учун сарфлайман. Унинг келажакда жамиятга бироз бўлса-да қўшилиб, қандайдир ҳунар ўрганишини, ўзини-ўзи эплай олишини истайман. Шунинг учун ҳам унинг таълимига катта эътибор қаратаман.\nПандемия даврида қарийб олти ой болаларим билан уйда ўтирдим. Таътилим тугаши билан турмуш ўртоғим таътил олди, Абдуллоҳни қаровсиз қолдиролмаганимиз учун шундай қилдик. Энг мушкули, у билан дарс қилиш, дарсларига ёрдамлашиш. Бу биз учун жуда ҳам қийинлигига сабаб, имконияти чекланган боланинг таълими билан шахсан ўзингиз шуғулланар экансиз, у қанчалар заифлигини, келажаги мавҳумлигини ва фарзандингиз бошқалардек эмаслигини янада кўпроқ ҳис қиласиз. Унинг жуда оддий вазифаларни ҳам бажаришга қийналиши азоблайди. Аслида, менинг боламга ўхшаган болалар билан дарс қилиш учун махсус тайёргарлик ва билим керак. Менда эса билим етарли эмас. Пандемия шароитида ўғлимнинг ўқиши тўхтаб қолгани йўқ, тўғри. Ўқитувчиларга минг раҳмат! Улар телеграм каналини ташкил қилиб, шу каналга дарс машғулотларини жойлаштириб боришди, биз эса берилган машғулотларни ўрганиб, уйга вазифаларни бажаришимиз керак бўлди. Аммо бу жуда самарасиз усул бўлиб чиқди. Чунки ўтилаётган дарсларнинг асосий қисми амалий кўникмаларни шакллантирувчи дарслар, масалан, нимадир ясаш, ниманидир таъмирлаш… Бу сингари сабоқлар яккама-якка ўтириб, қўлидан ушлаб ўргатиладиган дарслар, онлайн шароитда эса ўрганиш қийин.\nМоҳира, психик ривожланиши суст ташхиси қўйилган Нодирнинг онаси:\n– Ўғлим 14 ёш. Унинг психик ривожланиши суст. Шунга қарамай, таълим олишга қизиқиши бор, фақат ўзлаштириш қобилияти жуда паст. Унинг келажаги ҳақида кўп қайғурамиз, таълим олиши ва ҳунар ўрганиши биз учун муҳим.\nФарзандим пандемия даврида ярим йилдан кўпроқ вақт уйда ўтирди. Масофадан туриб ташкил қилинган дарсларда иштирок этиш нафақат унинг, балки менинг ҳам ўқишимни талаб қилди. Ҳаракат қилдик, аммо мен ақли заиф болалар учун ташкиллаштирилган масофавий дарсларни самарали деб айтмаган бўлардим. Биласизми, боламга ўхшаган ўқувчиларга ортиқча малака талаб қилинмайдиган бирор ҳунарни ўргатиш керак, уларнинг келажаги шунга боғлиқ, чунки бундай ташхис қўйилган болаларнинг келажакда ўз-ўзини таъминлаш имконияти жуда ҳам чекланган. Психик ривожланиши суст ўқувчиларга масофадан туриб ҳунар ўргатиш яхши натижага олиб келмайди. Масалан, менинг Нодирим олти ой давомида ёғочга ишлов бериш бўйича видеодарсларни мунтазам кўрди, бироқ бундан ҳеч бир самара бўлмади, анъанавий таълимга ўтилганидан сўнг у бу ишни икки ойда устози билан бирга ишлаб, ўрганиб олди. Ҳозир ҳунарни нисбатан яхши ўзлаштиряпти.\nАнастасия, психик ривожланиши суст ташхиси қўйилган Владимирнинг онаси:\n– Биз масофавий дарсларда иштирок эта олмадик, негаки, менинг сенсор экранли телефоним ҳам, интернетим ҳам йўқ. Ойда бир ё икки маротаба мактабга бориб, устозлардан вазифалар олиб келдим ва уни ўғлимга ўргатдим. Тўғри, бу жуда кам фойда беради, аммо мен каби доимий моддий таъминотга эга бўлмаган ёлғиз оналар учун бошқа бирор чоранинг ўзи йўқ. Бунинг устига пандемия даврида ишсиз қолиб, ҳомийлар ёрдами эвазига кун кечирдик. Менимча, масофавий таълимга ўтишга мажбур бўлганимизда ҳамма учун бирдек шароит яратилиши керак. Масалан, биз сингари ижтимоий ҳимояга муҳтож, ёлғиз оналарнинг фарзандлари учун вақтинчалик фойдаланишга бўлса ҳам планшет ёки компьютер бериб, интернет трафиклари учун ойлик тўловларда сезиларли чегирмалар қилиб қўйилса, яхши бўларди. Бу, менимча, жуда катта маблағ талаб қилмайди.\nЎзбекистон Конституциясида барча учун таълим олиш ҳуқуқи кафолатланган. Ва шунга асосан, миллий қонунчиликда ногиронлиги бўлган шахслар учун таълим-тарбия олишда тенг ҳуқуқлар белгиланган. Аслида, ақли заиф ёки жисмоний имконияти чекланган ўқувчиларнинг илм-ҳунар ўрганишига алоҳида эътибор қаратиш мамлакат таълим тизимидаги энг долзарб вазифалардан бири бўлиши лозим. Чунки, бундай ташхис билан яшаётган болалар учун илм олиш ёки ҳунар ўрганиш ҳаёт-мамот масаласидир. Имконияти чекланган болалар оддий болаларга қараганда кўпроқ эътиборга муҳтожлиги боис, уларни ҳар жиҳатдан қўллаб-қувватлаш, ижтимоий мослашуви ва жамиятга интеграциялашувини таъминлаш зарур.\nЖамият ОИТС ва коронавирус: ташхисдан кейинги ҳаёт\nОбщества инвалидов, глухих и слепых обратились к Сенату\nМеҳрли қўлларни бирлаштирган Абдукарим\nЭтнический состав населения Узбекистана: новые данные\nРоза Уразбаева: «Вести бизнес стало легче»\n“Ҳар бир аёл бахтли бўлишини хоҳлайман!”


Қувада 19 ёшли қизни уч киши зўрлаб номусига теккани айтилмоқда » Ўзбекистон янгиликлари – Zamin.uz\n, 06 2021, 12:27\n21 янв, 11:55 1 702 Жамият\n«Қизим Фарғона шаҳридаги дугонасининг уйига кетган эди. Бирор ҳафталардан кейин дугонаси қўнғироқ қилиб, қизимни иккита йигит мажбурлаб машинага миндириб, олиб кетганини айтди. Кейин биз уни қидиришга тушдик. Ички ишларга мурожаат қилдик. Карантин бўлиб қолди, қизингизни топиш қийин бўляпти, деб анча вақт пайсалга солишди. Бир ой деганда, ички ишлар ходимлари қизимни уйга олиб келиб беришди. Нима бўлганини сўрасак, айтишни хоҳламади. Ҳомиладорлигини билганимиздан кейин ўзимиз сўраб, ҳаммасини билиб олдик.\nШундан кейин қизимга ҳеч ким яхши муносабатда бўлмади. Қўни-қўшни, қариндошлар биздан юз ўгиришди. Жаҳл устида қизимни уйдан ҳайдаб юбордим. Орадан бир ой ўтиб, қариндошларимизникидан топиб, уйга олиб келдим. Нима қилай, фарзандим экан, ачиндим. 21 декабрь куни қиз фарзандли бўлди. Бошимизга тушган ишларни душманимга ҳам раво кўрмайман. Ўлиб бўлдик», — дейди қизнинг отаси Х.Т.\nПрокуратура вояга етмаган қизни зўрлагани айтилаётган хонанда устидан қайта текширув тайинлади 11 сен, 16:21\nФарғонада интернет-нашр ходимига уюштирилган ҳужум юзасидан жиноят иши қўзғатилди 14 мая, 20:59\nИИББ Тошкентда 14 ёшли қиз олиб қочилгани ва зўрлангани ҳақидаги хабарни рад этди 11 авг, 14:57\nТошкентда 14 ёшли қиз зўрлаб, ташлаб кетилгани айтилмоқда 10 авг, 13:56\nЖиззахда 18 яшар қизни зўрламоқчи бўлган фермер қўлга олинди 22 апр, 10:20


ЎзА - Янги уйлар – тинчлик ва фаровонлик тимсоли\nЯнги уйлар – тинчлик ва фаровонлик тимсоли\n07.12.2017 17:46 Чоп этиш версияси\nТермиз шаҳрида 210 хонадонга мўлжалланган бешта кўп қаватли уй фойдаланишга топширилди.\nШу муносабат билан ўтказилган тадбирда мамлакатимизда замонавий ва миллий архитектура талаблари асосида барпо этилаётган турар-жой бинолари шаҳар ва қишлоқларимиз қиёфасини тубдан ўзгартириб, аҳоли турмуш даражасини юксалтириш, айниқса, ёш ва кам таъминланган оилаларни уй-жой билан таъминлашни сифат жиҳатидан янги босқичга кўтаришга хизмат қилаётгани алоҳида таъкидланди.\nПрезидентимизнинг 2016 йил 22 ноябрдаги “2017-2020 йилларда шаҳарларда арзон кўп квартирали уй-жойлар қуриш ва реконструкция қилиш дастурини амалга оширишга доир чора-тадбирлар тўғрисида”ги қарори бу борада муҳим дастуриламал бўлмоқда.\nЖорий йилда Термиз шаҳрида ҳам бешта кўп қаватли замонавий уй-жой тез ва сифатли бунёд этилди. Келгуси йил 420 хонадонга мўлжалланган ўнта шундай уй қад ростлайди. Умуман, яқин йилларда бу ерда 50 ана шундай турар-жой биноси қурилиб, “Хавфсиз шаҳарча”га айлантирилади. Деҳқон бозори, автовокзал ва бошқа ижтимоий соҳа иншоотлари барпо этилади.\nЎзбекистон Республикаси Конституцияси қабул қилинганининг 25 йиллиги арафасида фойдаланишга топширилган янги уйларда ёш ва кам таъминланган оилаларнинг фаровон ҳаёт кечириши учун барча қулайлик яратилган. Уйлар ёнида автотранспорт воситалари учун турар-жой, болалар майдончалари қурилган.\nЯнги уйга кўчиб кирганлар орасида ҳайдовчи Шуҳрат Абдуллаев оиласи ҳам бор.\n– Ушбу уй ҳуқуқ ва бурчларимиз кафолатланган Асосий қонунимиз қабул қилинганининг 25 йиллик байрами арафасида биз учун ҳақиқий туҳфа бўлди, – дейди Ш.Абдуллаев. – Илгари икки хонали уйда ўнга яқин киши яшардик. Хотиним иккимиз худди тилло топгандек қувонаяпмиз. Болаларимиз ҳам жуда хурсанд. Кенг, шинам меҳмонхона, болалар хоналари, ошхона ва бошқа қўшимча хоналарда барча қулайлик яратилган. Бундай эътибор учун давлатимиздан миннатдормиз.\nҲар бир хонадоннинг иситиш тизими, иссиқ ва совуқ сув, табиий газ ва электр энергияси билан таъминлангани, хоналарнинг кенг, ёруғ ва шинамлиги, айниқса, уй бекаларига жуда манзур бўлди.\nТадбирда Сурхондарё вилояти ҳокими Э.Турдимов сўзга чиқди.


Европанинг яна бир давлатида омикрон-штаммини юқтириш...\n29.11.2021 22:29 0 1629\nМадриддаги Грегорио Мараньона университети шифохонаси маълумотларига кўра, Испанияда коронавируснинг янги «Омикрон» штамми билан боғлиқ биринчи ҳолат қайд этилди.\n«Мадриддаги Грегорио Мараньона шифохонаси микробиология хизмати Испанияда омикрон вариантининг биринчи тасдиқланган ҳолати ҳақида хабар берди. Гап Жанубий Aфрикадан келган саёҳатчи ҳақида бормоқда», — дейилади шифохона хабарида. Шунингдек, улар «бемор ўзини яхши ҳис қилмоқда» дея аниқлик киритишган.\nИспания коронавирус штамм Омикрон\nКоронавирус 25/01, 10:11\nКоронавирус бўйича вазият ўзгармоқда — вазирлик\n#ДХХ - 217


ҲАР ГЎШАСИ БОҒУ БЎСТОН | Хабарлар | Самарқанд вилояти ҳокимлиги\nСамарқанд шаҳрининг Чашма маҳалласидаги “Шабода” истироҳат боғида ўз дастурини намойиш этган хорижлик санъаткорлардан бири “Бизнинг шаҳримиз ҳам юртимизда алоҳида ўрин тутади, иккита истироҳат боғимиз бор. Лекин Самарқандда бундай боғ ва хиёбонлар жуда кўп экан, ҳавасимиз келди”, дея ҳайратини ошкор қилди.\nҚарийб уч минг йиллик тарихи давомида йирик илм-фан ва маданият маркази, цивилизация бешиги бўлиб келган Самарқанд азалдан ўзининг кўркам боғлари, Шарқ меъморчилигининг ноёб ва бетакрор намуналари асосида бунёд этилган бино ва иншоотлари билан дунёга машҳур. Айниқса, Соҳибқирон Амир Темур даврида бу шаҳар янада обод бўлиб, Буюк ипак йўлининг чорраҳаси, чинакам Шарқ гавҳари, ер юзининг сайқалига айланган.\n– Амир Темур Самарқандни ўз давлатининг пойтахти сифатида танлагач, шаҳар ва унинг атрофида улкан бинолар билан бирга гўзал ва бетакрор боғлар яратган, – дейди Ўзбекистон Фанлар академияси Археология институти директори Амриддин Бердимуродов. – Жумладан, Боғи Нақши жаҳон, Боғи Беҳишт, Амирзода Шоҳруҳ боғи, Давлатобод, Боғи Баланд, Боғи Дилкушо, Боғи Булду, Боғи Жаҳоннамо, Боғи Нав ҳақида тарихий манбаларда кўплаб маълумотлар учрайди. Уларда қайд этилишича, ҳар бир боғ қурилишида мукаммал геометрик ва математик ҳисоб-китоблар асосида яратилган лойиҳалардан фойдаланилган. Барчасида сарой ва унинг олдида сарҳовуз бунёд этилиб, марказий йўлаклар ташкил этилган. Сув иншоотлари боғнинг меъморий ечимига мос тарзда яратилган. Турли мевали ва манзарали дарахтлар, бошқа мамлакатлардан келтирилган дарахт ва гул кўчатлари парваришланган. Боғларда умумий ўхшашлик кузатилса-да, уларнинг ҳар бири жойлашган ҳудуди, кимнинг ёки ниманинг шарафига яратилганига қараб ўзига хос хусусиятларга эга бўлган. Ҳатто дарахт ва гуллари билан ҳам бир-биридан ажралиб турган. Бугун Самарқанд шаҳри ва унинг атрофида барпо этилаётган боғ ва хиёбонларни кўрганимизда Соҳибқирон бобомиз боғлари қайта тикланаётгандек, янгича чирой очаётгандек тасаввур уйғонади кишида.\nПрезидентимиз Ислом Каримов ғояси ва таклифи асосида ишлаб чиқилган Самарқанд шаҳрининг бош режасига асосан амалга оширилаётган кенг кўламли қурилиш-бунёдкорлик ишлари жараёнида шаҳарнинг бир қатор ҳудудларида янги боғ ва хиёбонлар ташкил этилди, мавжудлари замон талаблари даражасида реконструкция қилинмоқда. Хусусан, Регистон мажмуаси, Амир Темур ва Руҳобод мақбаралари, Шоҳи Зинда ёдгорлик мажмуи, Улуғбек расадхонаси, темир йўл вокзали атрофи обод қилиниб, кўркам хиёбонлар яратилди. Йўлбарслар хиёбони, Руҳобод майдони, Шоирлар боғи сингари янги боғлар очилди.\nДавлатимиз раҳбари ташаббуси билан 2004-2005 йилларда шаҳардаги марказий истироҳат боғи реконструкция қилиниб, бутунлай янги кўринишга эга бўлди. Шаҳарсозлик талабларига зид равишда қурилган бинолар ўрнида замонавий иншоотлар, фавворалар ва спорт майдончалари барпо этилди. Янги аттракцион ва ўйин қурилмалари ўрнатилди. Боғ марказида Алишер Навоий ҳайкали ўрнатилиб, мазкур маданият масканига улуғ аждодимиз номи берилди. Энг муҳими, 12,5 гектарлик боғнинг кўкаламзор ҳудуди кенгайтирилиб, хориждан келтирилган 1500 тупдан ортиқ ноёб дарахт кўчатлари ва буталар экилди. Бу ерда мавжуд 150-200 ёшли ботқоқ кипариси, темир дарахти, япон қоғоз дарахти, қрим қарағайи, эман, сарв дарахтларини асраб-авайлаш ва парваришлаш бўйича зарур чора-тадбирлар кўрилди.\n– Президентимиз реконструкциядан аввал боғ билан танишганида Самарқанд шаҳри табиати, ҳавосининг ўзига хос хусусиятлари ҳақида гапириб, ҳудуддаги ноёб дарахтларни асраб-авайлаш, уларни кўпайтириш чораларини кўриш зарурлигини алоҳида таъкидлаган эди, – дейди Алишер Навоий номидаги марказий маданият ва истироҳат боғи директори Фарҳод Жалилов. – Хусусан, XIX асрнинг 60 йилларида экилган беш туп ботқоқ кипариси ва бир туп темир дарахти сайёрамиздаги ноёб ўсимликлардан саналади. 30-35 йил умр кўрадиган япон қоғоз дарахти ҳам ҳамма жойда учрамайди. Ҳозир боғимизда бу дарахт сони бештага етди. Ушбу дарахтларни парваришлаш бўйича биолог олимлар ва вилоят табиатни муҳофаза қилиш қўмитаси мутахассислари ҳамкорликда иш олиб бормоқда. Бу эса ушбу ҳудудни Самарқанднинг экотуристик манзилларидан бирига айлантириб, юртимизга келаётган хорижлик сайёҳларга бетакрор табиатимиз ва унинг турфа гўзалликларини кўрсатиш имкониятини беради.\nКенг кўламли бундай бунёдкорлик ишлари кейинги йилларда шаҳардаги “Сўғдиёна”, “Ёшлик” маданият ва истироҳат боғларида амалга оширилди. Айни пайтда бу боғлар аҳолининг севимли ҳордиқ ва дам олиш маскани бўлиши баробарида вилоят ва мамлакат миқёсидаги йирик маданий-маърифий тадбирлар, анжуманлар марказига айланган.\nЖорий йилда шаҳарнинг Кўксарой ва Театр майдонларида катта ҳажмдаги қурилиш-ободонлаштириш ишлари олиб борилди. Янги фавворалар қурилди, яшил майсазорлар ташкил этилди.\n– Самарқанднинг буюк ўтмишига уйғун замонавий қиёфасини яратишда янги бино ва иншоотлар қуриш билан бирга, ҳар бир туп дарахт ва гул кўчати экишга ҳам алоҳида масъулият, эътибор билан ёндошилмоқда, – дейди Самарқанд шаҳар ободонлаштириш бошқармаси бош агрономи Ахтам Холиқов. – Кейинги йилларда реконструкция қилинган Бўстонсарой, Тошкент, Мирзо Улуғбек, Беруний, Регистон, Ибн Сино кўчаларида, йўл ёқаларида каштан, япон сафораси, қрим қарағайи, шарқ арчаси сингари дарахт кўчатлари, бутасимон ўсимликлар экилди. Янги ташкил этилаётган боғ ва хиёбонларга ҳам шаҳар иқлимига мос, атроф-муҳит мусаффолигини таъминловчи ва кишига завқ берадиган дарахт кўчатлари ўтқазилмоқда. Ана шундай ёндашув туфайли бундан беш-олти йил олдин Йўлбарслар хиёбони, Руҳобод майдони, Алишер Навоий номидаги марказий маданият ва истироҳат боғи, Мирзо Улуғбек расадхонаси ва бошқа ҳудудларда хориждан келтириб экилган ноёб кўчатлар бугун кўкка бўй чўзиб, гўзал манзара касб этмоқда. Шаҳардаги яшил майдонлар 35-40 минг квадрат метрга кенгайди. 250 дан ортиқ янги гулхоналар ташкил этилди. Умуман, кейинги йилларда Самарқанд шаҳри ҳудудида 100 минг тупдан зиёд каштан, лола дарахти, япон сафораси, шарқ арчаси, оқ қайин сингари дарахт кўчатлари, 12 минг туп бутасимон гуллар экилди. Эътиборлиси, бу ниҳоллар дастлаб хориждан келтирилган бўлса, бугун маҳаллий кўчатчилик ва гулчилик хўжаликларида етиштирилмоқда.\nҲаво мўътадиллиги ва атроф-муҳит мусаффолигини таъминлашда фаввораларнинг аҳамияти катта. Шу боис, шаҳардаги боғ ва хиёбонлар, майдонларда ҳар йили замонавий фавворалар қуришга алоҳида эътибор қаратилмоқда. Натижада бир пайтлар бармоқ билан санарли фавворалари бўлган шаҳарда бугунги кунда бундай гидроиншоотлар сони қирқдан ошди. Университет хиёбони, Шоирлар боғи, Руҳобод ва Кўксарой майдонлари, Регистон ва Даҳбед кўчалари чорраҳаси, Темирйўл вокзали майдонида мусиқали ва нурли фавворалар яратилди. Ана шу масканларда жорий йил 1 май куни фавворалар сайли юқори савияда ўтказилди.\nБугун Самарқанд яна байрам тараддудида. Президентимиз Ислом Каримов ташаббуси билан 1996 йилдан буён 18 октябрь “Самарқанд шаҳри куни” сифатида нишонланмоқда. Ҳар йили катта тантана билан нишонланаётган мазкур санага бу йил ҳам қизғин ҳозирлик кўрилди. Маҳаллалар, таълим муассасалари, корхона ва ташкилотларда маданий-маърифий тадбирлар, адабий кечалар, хайрия тадбирлари ўтказилмоқда.\nОхирги ўзгариш: 17/10/2015 20:37. Кўрилганлиги: 1568\nМатериал манзили: https://samarkand.uz/press/news/har-goshasi-bogu-boston


Ўзбекистонда 5 июнь куни 68 кишида коронавирус аниқланди. Коронавирус Қашқадарёга қайтди - Daryo\n23:48, 05.06.2020 279466\nЎзбекистонда 4 июнь 23:00 дан 5 июнь 23:00 гача 68 кишида коронавирус аниқланди.\nКоронавирус инфекцияси тасдиқланган 68 нафар беморнинг\n42 нафари карантин муассасаларидаги фуқаролар орасида;\n17 нафари аҳоли орасида;\n9 нафари халқаро юк ташувчи автомашина ҳайдовчиларида аниқланган.\nАҳоли орасида коронавирус қайд этилиши бир кун олдингига нисбатан 4 тага кўпайди.\nКун давомида Тошкент шаҳрида аҳоли орасида 9 та, Қашқадарёда 4 та, Тошкент вилоятида 2 та, Наманган ва Бухорода биттадан ҳолат қайд этилди. 1 майдан буён коронавирусдан холи ҳудуд бўлган Қашқадарёга коронавирус қайтди. Тошкент шаҳридаги «Ўрикзор» бозорида юк ташувчи бўлиб ишлаган ходим ва у билан яқин мулоқотда бўлган 3 нафар оила аъзосида коронавирус аниқланган.\nҚашқадарёда қайд этилган илк коронавирус ҳолати ҳам Тошкент шаҳрида бўлиб қайтган 14 ёшли болада аниқланганди. Кейин эса касаллик у боланинг 4 оила аъзосига ҳам юққанди. Янги касалланиш ҳолатлари ҳам Чироқчи туманида қайд этилган. Беморлар яшаган қишлоқ тўлиқ карантинга олинган.\n5 июнь давомида 160 нафар фуқаро соғайди. Бу рекорд ҳисобланади. Шундан 140 нафари Тошкент шаҳридаги, 14 нафари Навоий вилоятидаги, 4 нафари Самарқанд вилоятидаги ҳам 2 нафари Андижон вилоятидаги тиббиёт муассасаларида соғайиб чиқди.\nМаълумот ўрнида, Жиззах, Сурхондарё, Фарғона ва Хоразм вилоятлари коронавирусдан холи ҳудуд бўлиб турибди. Андижон (1 нафар бемор) ва Қорақалпоғистон (3 нафар бемор) коронавирусдан холи ҳудудга айланишга яқин турибди.\nСирдарё ва Тошкент вилоятларидаги беморлар эса Тошкент шаҳрида даволанмоқда. Энг кўп бемор ҳозир айнан Тошкент шаҳрида (542 киши) бўлиб, даволаниш кўрсаткичи 71 фоизни ташкил этмоқда. Даволанаётган беморлар сони (109 бемор) бўйича иккинчи ўриндаги Навоийда соғайиш кўрсаткичи 50 фоизни ташкил этиб турибди.\nҲозирда касаллик қайд этилган жами 4007 нафар бемордан 3247 нафари соғайиб, даволаниш кўрсаткичи 81 фоизни ташкил этмоқда. Айни пайтда тиббиёт муассасаларида 744 нафар бемор даволанмоқда.\nҲозирда даволанаётган 744 бемордан 12 нафарининг аҳволи оғир, 1 нафари эса ўта оғир аҳволда. Бир сутка ичида аҳволи оғир беморлар сони 3 нафарга кўпайди.\n15 мартда эпидемия бошланганидан бери Ўзбекистонда 16 нафар бемор COVID-19 асоратлари оқибатида вафот этган. Коронавирусдан вафот этган охирги икки беморда ўлимидан бир кун олдин инфекция аниқланганди.\nШу кунгача жами 433 114 нафар фуқаро карантинга олинган бўлиб, уларнинг 383 981 нафари карантиндан чиқарилган. Бир кун ичида карантинда олинган фуқаролар сони 3905 нафарга кўпайди.\nҲозирда Ўзбекистонда уй карантинида 26 687 нафар, стационар карантинда эса 22 446 нафар фуқаро қолмоқда.\n12:05, 26.04.2022 110689\n07:30, 04.05.2022 95458\n07:30, 22.04.2022 74988\n11:13 Бугун 731\n11:11 Бугун 1005\n11:08 Бугун 668\n11:03 Бугун 823\n14:53, 18.05.2022 57710\n00:12, 19.05.2022 47955\n13:15, 19.05.2022 47678\n07:30, 19.05.2022 46699


Жиззахлик судя Тоштурмада вафот этди\nШу йилнинг 17 март куни жиноят ишлари бўйича Жиззах вилояти судининг собиқ раиси Мўмин Шукуруллаев Ўзбекистон Республикаси ИИВ ЖИЭББга қарашли Тошкентдаги 64/1-ҳибсхонада вафот этди.\nСобиқ судьянинг ўлими юзасидан тайинланган суд-тиббиёт экпертиза хулосасига кўра, маҳкум буйрак етишмовчилиги ва ўткир буйрак хуружи туфайли оламдан ўтган.\nШунингдек, Тошкент шаҳар Юнусобод тумани прокуратураси томонидан ўтказилган дастлабки суриштирув натижаларида судьяга нисбатан қийноқ қўлланилмагани аниқланган.\n49 яшар суд раиси Шукуруллаев 2011 йилнинг 19 ноябр, шанба куни соат 14 да ўз хизмат хонасида маҳаллий фуқаролардан биридан шу вилоятнинг Зарбдор тумани суди раиси Ўткир Абдуллаев воситачилигида 2000 АҚШ доллари миқдорида пора олаётган пайтида МХХнинг Жиззах вилояти бошқармаси тезкор ходимлари томонидан ҳибсга олинган эди.\nОзодлик радиоси шу йилнинг 16 мартида Жиноят ишлар бўйича Жиззах вилояти суди раиси Мўмин Шукруллаев ва Зарбдор туман суди раиси Ўткир Абдуллаевнинг жавобгарликка тортилгани ҳақида хабар берганди.\nШу йилнинг феврал ойида Жиноят ишлари бўйича Сирдарё вилояти суди судьяси О. Пардаев раислигида ўтган маҳкамада Шукуруллаев Ўзбекистон Республикаси ЖКнинг 205-моддаси (Мансаб ваколатини суиистеъмол қилиш) ва 210-моддаси (Пора олиш) билан айбланиб, 12 йил муддатга озодликдан маҳрум қилинган.\nЖазони ўташ умумий тартибдаги колонияларга белгиланган, аммо собиқ судьянинг ҳимоячилари ҳукм устидан кассация шикояти билан мурожаат қилган эди.\nЎзбекистон инсон ҳуқуқлари “Эзгулик” жамиятининг Жиззах вилояти бўлими раиси Абай Байбулатовдан олинган маълумотга кўра, марҳумнинг жасади Самарқанд вилоятига олиб кетилган ва у ердаги она қишлоғида дафн қилинган.


Ўзбек тўйлари ўзбекча бўлсин – "Тасвир" нашриёт уйи\nЎзбек тўйлари ўзбекча бўлсин\nПойтахт ёки вилоятлар марказида ўтказилаётган халқимизнинг тўй маросимларида кейинги пайтда европача қўшиқлар кўпроқ урф бўлгани турли муҳокамаларга сабаб бўлмоқда. Айнан шу саволга жавоб излаб, хонанда Отабек МУҲАММАДЗОҲИДга юзландик.\n— Бугунги тўйларда ўзбекча қўшиқларимизни ижро этишга иккиланиб қоламан. Сабаби, тўйларимизда ўзбекона услубдаги, миллий эстрада йўналишидаги тароналарни тинглашга одамларнинг сабри етмаётгани, европача қўшиқларни сўрашаётганига кўп гувоҳ бўляпмиз. Меҳмонлар тинимсиз равишда шўх, аммо европача оҳангдаги қўшиқларга рақсга тушишади. Халқимизнинг тинчлигидан, хурсандчилигидан қувонамиз, бироқ масаланинг бошқа томони бор: биз маънавияти, маданияти, андишаси кучли бўлган аждодларнинг авлодларимиз. Миллий менталитетимизга ёт мусиқага рақсга тушиш ёки беҳаёларча кийинган қизларимизнинг қанчадан-қанча ёши улуғ инсонлар олдида ўзларини “рақс гуруҳи аъзолари” дея таништириб, оммавий тарзда рақсга тушиши кишини жиддий ўйга солади. Энг ачинарлиси, бу каби одатлар ва ҳолатлар аста-секинлик билан шаҳардан қишлоқларга кириб бормокда.\nЁшларни ёш десангиз, қирқдан ошган эркак ва аёллар ҳам хориж мусиқасини сўрайди. Шундай вазиятларда хонанда нима қилишини билмай, оддий диск билан тўй ўтказишига тўғри келяпти. Тўйларда, концерт залларида, маданият масканларида “Мақом эшитамиз” дейдиганлар камаймокда. Ҳатто мақом кечаларида зални тўлдириб ўтирган томошабинларнинг кўп қисми концерт тугамасдан, неча минг йиллик мавқега эга санъатимизга, санъат аҳлимизга беҳурматларча зални тарк этаётгани тўғрисида куйиниб гапирилмоқда. Ўша инсонларнинг маънавияти кучли, фикрлаш даражаси юқори бўлса, бундай вазиятлар кузатилмаслиги аниқ. Чунки мақом қўшиқларининг ҳар бир мисрасидаги сўзлар ўз мазмун-моҳияти жиҳатдан инсон учун маънавий озуқа, тарбия масаласида муҳим аҳамиятга эга ҳисобланади.\nСанъаткорларимиз тўйда халқ талабини бажараман, деб европача, туркча йўналишдаги қўшиқларни куйлашга мажбур бўлса, яна ўша халқимиз томонидан турли телеканаллардаги шоу кўрсатувларида савиясиз қўшиқ муаллифи сифатида айбланмоқда.\nМусиқа ихлосмандларининг савияси бу даражада пасайиши сабаблари билимсизлик, китоб ўқимаслик билан боғлиқ эканлиги —айни ҳақиқат. Агар халқимиз китоб ўқишга кўпроқ эътибор қаратса, фарзандларидан ҳам шуни талаб этса, маъноли сўзлар билан куйланган қўшиқларга эҳтиёж сезади ва тўйларимизда енгил-елпи, ёшлар тарбиясининг бузилишига таъсир этувчи, ота-онага, устозига, яқинларига бўлган ҳурматни сусайтирувчи видеоклиплар, тароналар сони камайиб боради. Ёш авлод китобга ошно бўлса, қадриятларимизга ёт бўлган беҳаё клиплар, сериал ёки бадиий фильмларни томоша қилиш нотўғри эканлигини ўз-ўзидан тушунади ва ва дўстларига ҳам йўл-йўриқ кўрсатади. Тўй масалалари ҳам шу муаммо билан боғлиқ.\nШ.ТОЖИДДИНОВА ёзиб олди.


Anonymous хакерлари бутун дунё бўйлаб марказий банкларни бузиб кириш билан таҳдид қилмоқда\nAnonymous хакерлик гуруҳи Греция марказий банкига ҳужум уюштирди. Бу ҳақда банкнинг ходимига иқтибос келтирган ҳолда Reuters ахборот агентлиги хабар бермоқда.\n"Ҳужум бир неча дақиқа давом этди ва банкнинг хавфсизлик тизими ёрдамида муваффақиятли қайтарилди. Ҳужум оқибатида зарарланган ягона нарса – маълум муддат ишдан чиққан сайтимиз бўлди", деб айтди номаълум бўлиб қолишни истаган ходим.\nХакерлар, шунингдек, қисқа вақт давомида банкнинг ишини фалажлай олишганини маълум қилишган видеомурожаатни чоп этишди. Бундан ташқари, хакерлар бутун дунё бўйлаб марказий банкларни бузиб кириш бўйича 30 кунлик кампанияни бошлашганини маълум қилганлар.\nАввалроқ Anonymous’нинг Филиппиндаги Anonymous Philippines бўлими Филиппин сайлов комиссияси сайтини бузиб кириб, таҳдидлар қилган хабарлар қолдирганди.\nAnonymous хакер банк


Қирғизистон Тожикистон билан чегарани очишни бошлади | ҚИРҒИЗИСТОН ЯНГИЛИКЛАРИ\nҚирғизистон Тожикистон билан чегарани очишни бошлади\nҚирғизистон ҳукумати жорий йилнинг январ ойидаги Тожикистон билан чегарадаги можародан сўнг жорий қилинган чекловларни олиб ташлади. Ҳозирда чегарадиги икки ўтиш пункти тўлиқ, яна икки пункт пиёдалар учун очилган.\nТожикистон билан чегарадаги ўтиш пунктининг очилганини Қирғизистон чегара хизмати бошчиси Гулмира Борубаева Kloop.kg билан суҳбатда тасдиқлади.\nУнинг сўзларига кўра, «Карамык» ва «Бордобо» ўтиш пунктларидан автомобил ва пиёдалар ўтиши мумкин.\nЯна икки чегара пункти «Кулунду» ва «Кайрагач» эса фақат пиёдалар учун очилган.\nУчинчи давлатлар фуқаролари эса барча пунтлардан тўсиқсиз ўтишлари мумкин.\n«Чегаранинг очилиши Тожикистоннинг расмий мурожаатига кўра амалга оширилди», —деди Борубаева Kloop.kg билан суҳбатда.\nТожикистон билан чегара жорий йилнинг январ ойидаги қуролли тўқнашувдан сўнг ёпилганди.\nАввалги мақолаҚирғизистон Малайзиянинг йўқолган самолёти қидирувига ёрдам беради\nНавбатдаги мақолаАтамбаев митинглар учун «оптималроқ» ечим излашга чақирди


15.02.2019 11:16 0 1661\nШу йилнинг 8 февраль куни АҚШ президенти Дональд Трамп тиббий кўрикдан ўтгани, бу жараён бир неча соат давом этгани хусусида хабарлар тарқалганди.\nТиббий кўрик натижалари икир-чикиригача очиқланмаслиги аён. Бироқ Қўшма штатлар етакчисининг шахсий шифокорига таянилган ҳолда кўрикнинг айрим тафсилотлари очиқланди.\nУнга кўра, президентнинг қон босими барқарор: 118га 80! Пульс уришиям чаккимас: бир дақиқада 70 марта. Холестерин миқдори ошган кўринади, шу боис шифокорлар унга қарши воситаларни бироз ошириш керак, деган хулосага келган. Бундан ташқари 72 ёшли президент кейинги икки йилда икки кило семириб, вазни 110 кг.га етибди.


Ботинийларнинг номлари ва уларга бу номлар берилишининг сабаблари (3)\nBy Муҳаммад Ҳабибуллоҳ on 02/24/2017 АҚИДА БОТИНИЙЛАР ДИНЛАР ВА ОҚИМЛАР\nҚарматийлар ўзларини Кўфалик Ҳамдон Қармат исмли кишига мансуб деб билишгани учун бу номни олишган. Айтишларича, Ҳамдон умрининг бошида диндор ва зоҳид чўпон бўлган. Баъзилар эса унинг аслида мажусий бўлгани, ўзини диндор мусулмон қилиб кўрсатганини таъкидлашади.\nКунларнинг бирида одатдагидек мол боққани чиққан Ҳамдон Ҳусайн Аҳвозий исмли ботинийлар даъватчиси билан учрашиб қолади ва улар ўртасида қуйидаги суҳбат бўлиб ўтади. Ҳамдон қаршисидаги шахсни танимагани учун ундан: “Узоқ жойдан келаётганга ўхшайсан, қаерга кетаяпсан?” – деб сўрайди. Ҳусайн бормоқчи бўлган жой Ҳамдоннинг қишлоғи эканини айтади. Буни эшитган Ҳамдон унга айтади:\n– Мана бу сигирлардан бирига миниб ол, чарчоғинг чиқади.\n– Мен сигирга миниш буйруғини олмаганман, – дея жавоб беради Ҳусайн.\n– Афтидан ҳар бир ишингни буйруқ билан бажарадиган кўринасан.\n– Кимдан буйруқ оласан?\n– Иккаламизнинг ҳам ҳожамиздан, дунё ва охират эгасидан.\n– Сен айтаётган зот оламлар Парвардигорику?!\n– Тўғри, лекин Аллоҳ Ўз мулкини хоҳлаган бандасига беради.\n– Бораётган жойингда нима қилмоқчисан?\n– У ердагиларни даъват қилишга, уларни жаҳолат, залолат ва бадбахтлик ботқоғидан илм, ҳидоят ва бахт-саодат сари олиб чиқишга ҳамда уларни хорлигу бечоралик чангалидан қутқариб, қийинчилик ва машаққатдан қутиладиган даражада бойитишга буюрилганман.\n– Мени қутқар, Аллоҳ сени қутқарсин! Сен айтган нарсаларга жуда ҳам муҳтожман.\nҲусайн Ҳамдонга бунинг учун маъсум ва мастур имомнинг сирини фош қилмаслик кераклигини, ана шундагина унга таълим беришини айтади. Ҳамдон ваъда берганидан сўнг Ҳусайн уни аста-секин ботинийликка даъват қилади. Зеро, бу ботинийларнинг энг машҳур услубларидан бири саналади. Воқеага эътибор қаратганимизда шунга гувоҳ бўламизки, Ҳусайн Ҳамдоннинг зоҳид ибодатгўй эканини кўргани учун гапни ибодатдан, буйруқсиз иш қилмасликдан бошлайди. Одамлар хушёр тортиб қолмасликлари учун аввало, даъват қилган шахсларидан бу сирни тарқатмасликни талаб қилишади. Охир-оқибат, Ҳамдон ботинийларнинг пешволаридан бирига айланади ва унинг издошлари қарматийлар номини олишади.\nҚарматийларнинг мусулмонларга берган зарарлари ислом тарихида унутилмас бўлиб қолди. Ибн Касир роҳимаҳуллоҳ ҳижрий 278 йил содир бўлган фожеали воқеалар ҳақида сўз юритар экан, шундай дейди: “Бу йили қарматийлар ҳужум қилишди. Улар Зардушт ва Маздакни пайғамбар деб эътиқод қиладиган, файласуф форсларга эргашган, худосиз зиндиқлардир…\nУлар кўпинча рофизийлар тарафидан кириб, бузғунчилик қилишади. Негаки, рофизийлар энг эсипаст тоифадир. Қарматийлар Жаъфари Содиқнинг ўғли Исмоил Чўлоққа эргашганлари учун Исмоилийлар деб ҳам аталишади”.\n286 йил Абу Саид Ҳасан ибн Баҳром бошчилигидаги қарматийлар юриш қилиб, Ҳажар ва унинг атрофидаги шаҳарларни босиб олишди ва ерда фасод тарқатишди. Абу Саид Қатифда одамларга овқат олиб сотувчи эди. Ботиний даъватчилар Қатифдаги шиалар ҳузурига келиб, уларни ботинийликка даъват қилишди. Қатифликлар ботинийликни қабул қилишганидан сўнг Абу Саид уларга раҳбарлик қилди. Абу Саид асли Қатиф яқинидаги Жаноба қишлоғидан бўлган. Абу Саид бошчилигидаги қўшин ерда фасод тарқатиб, Ироқ ва Шом аҳолисини ларзага солди. 301 йил Абу Саид вафот этганидан сўнг ўғли Абу Тоҳир унинг ўрнини эгаллади.\n317 йилга келиб улар жуда ҳам кучли давлатга айландилар, ҳатто, Каъбани эгаллаб олдилар. Абу Тоҳир бошчилигидаги бу қўшин мусулмонларнинг молларини талон-тарож қилди, уларга қарши жанг қилиб, Макка кўчаларида, Масжиди Ҳаромда, ҳатто Каъбани ичида ҳам кўплаб ҳожиларни қатл қилдилар. Уларнинг амири лаънати Абу Тоҳирнинг олдида одамлар ёлворишларига қарамай, у Каъбанинг эшиги олдида ўтириб: “Мен Аллоҳман, Аллоҳ биланман. Борлиқни мен яратаман ва мен йўқ қилгайман” – деб, одамларнинг қатл қилинишини томоша қилиб ўтирар эди. Бу воқеа Масжиди Ҳаромда, уруш ҳаром қилинган ойда, энг афзал кунлардан бири – Тарвия кунида (зулҳижжа ойининг саккизинчи кунида) содир бўлди. Одамлар улардан қочиб каъбапўшга осилишар, Каъбани тавоф қилишар, лекин бу нарсалар фойда бермас, ботинийлар уларни тавоф қилаётган, каъбапўшга осилган жойларида ҳам қатл қилар эдилар…\nЛаънати Абу Тоҳир ишини битириб, ҳожиларни ўлдириб бўлганидан кейин, ўликларни замзам қудуғига кўмишга буюрди. Кўп ўликларни ўша ерга – Масжиди Ҳаромга кўмди. Замзам қудуғининг қуббасини бузиб, Каъбанинг эшигини қўпариб олишга буюрди ва каъбапўшни олиб, одамларига бўлиб берди. Сўнг Ҳажари асвадни жойидан қўпариб олишга буйруқ берди. Бир қарматий келиб: “Абобил қушлари қани, Сижжил тошлари қани?!” – деб мазаҳ қилган ҳолда қўлидаги таёқ билан Ҳажари асвадни қўпариб олиб, ўзлари билан олиб кетган. Шу тариқа, Ҳажари асвад йигирма бир йил қарматийларнинг қўлида қолган. Бу ҳам Аллоҳ таолонинг ўша вақтда бандаларига берган синови эди. Баъзи олимлар ўша воқеада қатл қилинганларнинг сони ўн уч минг киши бўлган, дейишади.\n “Ал-ифҳом” китоби, 22–бет.\n “Қаромита” китоби, 6–бет.\nAvvalgi maqolaҲижрат намози ҳақида\nKeyingi maqola Зуҳо (чошгоҳ) намозининг фазилати